Για τα Εξάρχεια, τις μαφίες, το κράτος και το κίνημα | Avantgarde\n18/04/2019 · by kseeath\t· in Ανάλυση,Γνώμη,Κίνημα,Κοινωνία.\t·\nΤα παραμύθια των παρατρεχάμενων της εξουσίας\nΗ δημόσια συζήτηση για τα Εξάρχεια δεν αφορά μονάχα την περιοχή και τους κατοίκους της, αλλά αποτελεί ένα από τα βασικά θέματα στα δελτία ειδήσεων. Η εικόνα που πλασάρουν σύσσωμα τα ιδιωτικά κιτρινοκάναλα είναι ότι η περιοχή αποτελεί ένα άβατο των αντιεξουσιαστών, της ανομίας και του ναρκεμπορίου. Η καημενούλα η αστυνομία δεν μπορεί να παρέμβει στο «άβατο» είτε για να αποφευχθεί μια αιματοχυσία με τις ένοπλες συμμορίες του, είτε γιατί «η κυβέρνηση των κρυφομπολσεβίκων δεν την αφήνει αφού έχει υπό την προστασία της τους διάφορους ρουβίκωνες». Μπορεί ακόμα να ευθύνονται και οι υπερβολικές δημοκρατικές και ατομικές ελευθερίες που δεν αφήνουν την αστυνομία να χρησιμοποιήσει τα όπλα της για να καταστείλει τους «ένοπλους» συμμορίτες των Εξαρχείων και ίσως γι’ αυτό ο Πάγκαλος εκπροσωπώντας αυτούς, που τα λένε μίλησε για επέμβαση του στρατού στην περιοχή. Στα μάτια των ανήμπορων τηλεθεατών όλα έχουν γίνει ένας αχταρμάς. Αναρχικοί, μαφιόζοι, ληστές, ναρκωτικά, μολότοφ, όλοι είναι ένα και το αυτό με θύματα τους κατοίκους και το κράτος παροπλισμένο από τα «υπερβολικά» δικαιώματα και το χαϊδολόγημα των αναρχικών από τον Σύριζα.\nΠρόκειται για ελεεινές τερατολογίες που όσοι τις διαδίδουν βρίσκονται σε διατεταγμένη υπηρεσία. Δίπλα στην κυρίαρχη αυτή εικόνα των τηλεοπτικών δελτίων κολλάνε και διάφορες συνωμοσιολογίες για τους λόγους που συμβαίνουν όλα αυτά. Η πλέον διαδεδομένη είναι ότι στην περιοχή είναι σε εξέλιξη ένα σχέδιο συνειδητής υποβάθμισης με σκοπό το ξεπούλημα των κατοικιών σε διεθνή συμφέροντα (στον Σόρος;) για την τουριστική της υπερεκμετάλλευση και ίσως για την εθνική εκκαθάριση των ελλήνων από το κέντρο της Αθήνας και την κατάληψή του από τους ξένους. Αυτά τα ακούγαμε και προς δεκαετίας για τον Αγ. Παντελεήμονα.\nΌλα αυτά ωστόσο αφορούν κυρίως την ιδεολογική διαχείριση της κατάστασης στα Εξάρχεια με αποδέκτη φυσικά όχι τους κατοίκους της περιοχής αλλά όλης της χώρας. Όσοι τσουβαλιάζουν αναρχικούς, ναρκωτικά, μολότοφ, μαφίες κλπ μιλώντας ακατάπαυστα για το «άβατο» των Εξαρχείων εξυπηρετούν από μόνοι τους ένα σχέδιο με τον κωδικό ησυχία, τάξη και ασφάλεια. Αυτή είναι η ατζέντα της άκρας δεξιάς, των φασιστών, του βαθέως κράτους. Καρφί δεν τους καίγεται για τα Εξάρχεια. Αυτό που τους απασχολεί είναι να εμπεδωθεί στην κοινωνία ο φόβος, ο πανικός, να κλειδαμπαρώνονται οι άνθρωποι στο καβούκι τους, να υποπτεύονται ο ένας τον άλλον και να ζητάνε από το πρωί μέχρι το βράδυ περισσότερη αστυνομία. Αυτό είναι το δόγμα όσων σπρώχνουν βήμα-βήμα την κοινωνία σε ακόμα πιο συντηρητικές απόψεις, ωθούν το κράτος να λειτουργεί με μια μόνιμη κατάσταση εκτάκτου ανάγκης και σε καθεστώς διαρκούς εξαίρεσης για τα «άρρωστα» κομμάτια του πληθυσμού. Η επικέντρωση όλων αυτών στα Εξάρχεια δεν έχει να κάνει με το έγκλημα, αλλά με την ταύτιση του εγκλήματος εν γένει «με τους αναρχικούς και γενικά με τους αριστερούς που προστατεύουν όσους εγκληματούν, είτε γιατί είναι τελικά το ίδιο είτε λόγω της «εμμονής τους στα δημοκρατικά δικαιώματα που πλέον δεν εξασφαλίζουν την ασφάλεια των πολιτών στις νέες συνθήκες της μητροπολιτικής βίας». Με αυτό το αφήγημα η αστική αντεπανάσταση στήνει συσχετισμό όχι μόνο στην Ελλάδα αλλά σε όλο τον κόσμο.\nΚατά τα άλλα, μόλις μεγεθύνει κανείς στα γεγονότα τότε η πραγματικότητα δεν έχει καμία σχέση με την καρικατούρα που παρουσιάζουν τα παπαγαλάκια των δελτίων των 8.\nΗ κατάσταση χωρίς παρωπίδες\nΗ πραγματικότητα στα Εξάρχεια είναι όντως αφόρητη. Και γίνεται ακόμα πιο αφόρητη αν συγκριθεί με τους δικούς μας μύθους ή έστω τις προσδοκίες που συνοδεύουν την περιοχή. Τα Εξάρχεια από μια περιοχή ανοιχτή και φιλόξενη στο κίνημα, στον πολιτισμό, στις προοδευτικές και επαναστατικές ιδέες, από γειτονιά αντίστασης στην κρατική καταστολή και τον αυταρχισμό, ανεκτική σε εναλλακτικές κουλτούρες, περήφανη για τους αγώνες της, βρίσκεται πλέον σε ένα αδιέξοδο με όλα τα προηγούμενα χαρακτηριστικά της να έχουν αλλοιωθεί σε βαθμό που να μην θυμίζει σε τίποτα αυτό που πρέσβευε κάποτε.\nΤα περιστατικά καταγραμμένων βιασμών ήρθαν να προστεθούν σε δεκάδες βίαιες επιθέσεις ληστειών στις οποίες περαστικοί βρέθηκαν με ένα μαχαίρι στο λαιμό προκειμένου να παραδώσουν ότι είχαν πάνω τους στους ληστές που λυμαίνονται τα στενά της περιοχής. Σε άλλες περιπτώσεις ξυλοκοπήθηκαν γιατί αντέδρασαν στις καγκουριές των τραμπούκων που έχουν κατσικωθεί στην πλατεία και τα γύρω στενά πουλώντας από ναρκωτικά μέχρι νταηλίκι σε όποιον δεν τους γεμίζει το μάτι. Το εμπόριο ναρκωτικών δεν γίνεται καν στα κρυφά. Τα βαποράκια έχοντας χάσει κάθε μέτρο νομίζουν ότι οποιοσδήποτε περνάει από δίπλα τους ψάχνεται για τη δόση του. Παραδίπλα άλλες ομάδες εξειδικεύονται σε ληστείες περαστικών ειδικά όταν η σωματική τους διάπλαση εξασφαλίζει την επίτευξη του στόχου, ενώ αντίστοιχες δράσεις επεκτείνονται σε μικρομάγαζα της περιοχής που ενίοτε τα ληστεύουν αν δεν ενδίδουν σε παροχή υπηρεσιών προστασίας. Στις μεθόδους συμμόρφωσης δεν διαφέρουν σε τίποτα από τις αντίστοιχες μαφίες που πουλάνε προστασία σε μαγαζιά της νύχτας με σπασίματα ή και πυρπολήσεις.\nΕίναι προφανές ότι σε αυτό το σκοτεινό κλίμα δεν θα μπορούσαν να λείψουν περιστατικά έμφυλης βίας με αποκορύφωμα τους πρόσφατους βιασμούς το πιθανότερο με δράστες τους ίδιους ακριβώς μαφιόζους που δρουν ανενόχλητοι και με τη σιγουριά της ατιμωρησίας. Άλλωστε στον κόσμο της νύχτας και του κανιβαλισμού οι σωματικές επιθέσεις είναι μια μέθοδος μύησης και δοκιμασίας των υποψήφιων προς στρατολόγηση νέων μελών.\nΣε αυτή την ελεεινή κατάσταση είναι τουλάχιστον αυταπάτη να πιστεύει οποιοδήποτε κίνημα ότι τα Εξάρχεια όπως είναι αποτελούν κάποιο είδος απελευθερωμένης νησίδας. Μπορεί το κράτος να «υποκρίνεται» την αδυναμία του να ασκήσει την εξουσία του στο «άβατο», ωστόσο η περιοχή είναι πεδίο δράσης του παρακράτους της μαφίας και του οργανωμένου εγκλήματος, υπό την υψηλή ανοχή ως τα όρια της προστασίας του (επίσημου κράτους). Ίσως αυτή η διαπίστωση προκαλεί στεναχώρια σε όσους έχουν βρεθεί κατά καιρούς πίσω από οδοφράγματα, ή έχουν έστω νιώσει μια ορισμένη κινηματική οικειότητα στην ευρύτερη περιοχή, αλλά η εθελοτυφλία δεν πρόκειται να βοηθήσει επ ουδενί στην αναστροφή του κλίματος. Τα Εξάρχεια αλώθηκαν όχι από τα ΜΑΤ, αλλά από την παρακμή, τον εκφυλισμό τη ναρκοκουλτούρα και τελικά τις οργανωμένες μαφίες και τον κοινωνικό κανιβαλισμό. Δεν είναι καθόλου τυχαίο ότι αυτό συνέβη ύστερα από μια έντονη κινηματική περίοδο (2008-2012) και έκτοτε από την εμφανή υποχώρηση του κινήματος ιδιαίτερα μετά το 2015.\nΗ σχέση του κράτους με τις μαφίες\nΗ κατάσταση στα Εξάρχεια σχετίζεται άμεσα με την κρατική ναρκοπολιτική και το σχέδιο να σπρωχτούν οι ναρκοπιάτσες της Αθήνας στην επίμαχη περιοχή. Δυστυχώς η ανεκτικότητα στη ναρκοκουλτούρα άφησε ελεύθερο χώρο στη διεύρυνση της πιάτσας και το χειρότερο στην ευρεία στρατολόγηση νεαρών μεταναστών -όχι μόνο ως χρήστες- αλλά και ως βαποράκια στις συμμορίες διακίνησης που έστηνε συστηματικά η μαφία αυτά τα χρόνια. Τα άτομα αυτά εκμεταλλεύτηκαν την αλληλεγγύη του κινήματος στους πρόσφυγες για ίδιον όφελος εντάσσοντας τον εαυτό τους στην υπηρεσία των ναρκομαφιών στις οποίες φυσικά ηγούνται έλληνες μαφιόζοι που δρουν πολλές φορές υπό την υψηλή προστασία των μηχανισμών του βαθέως κράτους. Δεν είναι καθόλου τυχαίο ότι οι ναρκοπιάτσες της Αθήνας, όχι μόνο γύρω από την πλατεία Εξαρχείων αλλά και σε άλλα σημεία (Πεδίο Άρεως, πλ. Βάθης, πλ. Θεάτρου, γύρω από τα προπύλαια κι τη Νομική κλπ), λειτουργούν άψογα έξω από το υποτιθέμενο «άβατο» και υπό το άγρυπνο βλέμμα της αστυνομίας. Η αστυνομία έχει γραμμή να μην παρεμποδίζει το εμπόριο ουσιών, ούτε να παρεμβαίνει στην ευρύτερη περιοχή των Εξαρχείων για οποιοδήποτε ζήτημα, προκειμένου να αναπαράγεται ο μύθος του «άβατου» και του αναρχικού παρακράτους.\nΧωρίς αμφιβολία οι μυστικές υπηρεσίες και οι μηχανισμοί καταστολής έχουν τους σχεδιασμούς τους και τα κανάλια επικοινωνίας με το οργανωμένο έγκλημα το οποίο ως γνωστόν αποτελεί από ανέκαθεν δεξαμενή στρατολογίας παρακρατικών, ρουφιάνων και τραμπούκων για τις φασιστικές συμμορίες. Τα αλισβερίσια με τις μαφίες και το παρακράτος είναι υπόθεση των μυστικών υπηρεσιών και γενικώς των μηχανισμών του βαθέως κράτους ή ακόμα και μπάτσων που πολλές φορές δουλεύουν για ίδιο όφελος και το κυριότερο ποτέ δεν ομολογούνται. Η δράση της μαφίας αξιοποιείται από το βαθύ κράτος, αλλά δεν μπορεί να είναι κάτω από την ομπρέλα της αστικής νομιμότητας και της κυρίαρχης προπαγάνδας.\nΆλλωστε οι μαφίες που δραστηριοποιούνται στην απαγορευμένη ζώνη της οικονομίας (τράφικινγκ, εμπόριο ναρκωτικών, όπλων, προστασίες, εκβιασμοί κλπ) έχουν το δικό τους σημείο εκκίνησης και τα δικά τους συμφέροντα ανεξάρτητα αν εφάπτονται ή έρχονται σε σύγκρουση με τις εκάστοτε επιλογές της επίσημης εξουσίας.\n“Από τη δεκαετία του 1930 και μετά, χάρη στην απαγόρευση ορισμένων ουσιών που σκοπίμως ομαδοποιούνται υπό τον αδόκιμο και παραπλανητικό όρο «ναρκωτικά», δίπλα στη νόμιμη εξουσία του κράτους αναπτύσσεται η παράνομη εξουσία του οργανωμένου εγκλήματος η οποία δρα άλλοτε ως ανταγωνιστής και άλλοτε ως συνεργός της κρατικής εξουσίας που την κυοφόρησε, με αποτέλεσμα την εγκατάσταση μιας δυναμικής ισορροπίας ανάμεσά στη νόμιμη εξουσία του κράτους και την παράνομη εξουσία του οργανωμένου εγκλήματος, η οποία παίζει καθοριστικό ρόλο στη διαμόρφωση της πολιτικής και της μιας και της άλλης, σε όλα τα επίπεδα της δημόσιας ζωής… Συνδετικός κρίκος μεταξύ της νόμιμης εξουσίας του κράτους και της παράνομης εξουσίας του οργανωμένου εγκλήματος είναι ένα ενδιάμεσο στρώμα κρατικών υπαλλήλων, κυβερνητικών αξιωματούχων και επαγγελματιών πολιτικών που μισθώνονται από την κρατική εξουσία και εξαγοράζονται από το οργανωμένο έγκλημα. Στην αρμοδιότητα της κρατικής εξουσίας ανήκουν όλες οι γενικές και ειδικές ρυθμίσεις που βρίσκονται εντός των ορίων (ή και στις παρυφές) της νομιμότητας, ενώ στην αρμοδιότητα του οργανωμένου εγκλήματος περιλαμβάνονται όλοι οι τομείς δραστηριοτήτων που περιχαρακώνονται με απαγορευτικές νομοθετικές ρυθμίσεις (πορνεία, τυχερά παιχνίδια, όπλα και, κυρίως, ναρκωτικά). Πεδίο συνεργασίας της κρατικής εξουσίας και του οργανωμένου εγκλήματος αποτελούν όλες αυτές οι δραστηριότητες που βρίσκονται εκτός των ορίων της νομιμότητας και εξυπηρετούν πολιτικούς στόχους… Σ’ αυτό το χώρο, τα όρια μεταξύ νόμιμης και παράνομης εξουσίας γίνονται δυσδιάκριτα και η μία τίθεται στην υπηρεσία της άλλης, με τρόπο ώστε και οι δυο να προσπορίζονται σημαντικά οφέλη σε βάρος της κοινωνίας… Η συνεργασία της κρατικής εξουσίας με το οργανωμένο έγκλημα γέννησε το παρακράτος, έναν ιδιότυπο «θεσμό» που λειτουργεί πέραν των ορίων της νομιμότητας, με καθοδηγητικά όργανα που απαρτίζονται από κρατικούς αξιωματούχους και εκτελεστικά όργανα που στρατολογούνται από τον υπόκοσμο.[…] (Κ.Γρίβας: ΚΡΑΤΟΣ και ΟΡΓΑΝΩΜΕΝΟ ΕΓΚΛΗΜΑ)\nΜια σωστή ανάλυση για τις μαφίες και τη σχέση τους με το κράτος είναι βασική προϋπόθεση για τη χάραξη μιας αποτελεσματικής στρατηγικής εναντίον τους. Όπως και να ‘χει, είτε λειτουργούν κατ’ εντολή των διωκτικών αρχών είτε βρίσκονται σε σύγκρουση μαζί τους οι μαφίες και ο υπόκοσμος που τις συγκροτεί αποτελεί ένα θανάσιμο εχθρό του κινήματος, ακόμα και όταν κλείνουν το μάτι στο κίνημα ιδιαίτερα τη στιγμή που το κράτος ή έστω η επίσημη πτέρυγα του επιλέγει να τους μαζέψει. Ακόμα και τότε δεν αξίζουν καμία υποστήριξη και για κανένα λόγο.\nΟ υπόκοσμος χρησιμοποιήθηκε σε όλο τον κόσμο και ιδιαίτερα εκεί που το κίνημα απείλησε ευθέως την αστική σταθερότητα ως αποσπάσματα θανάτου προκειμένου να τσακιστούν οι δικές μας οργανώσεις. Στο Μεξικό, στην Κολομβία και στις άλλες χώρες της λατινικής Αμερικής, ακόμα και στην Ιταλία, την Ισπανία, την Ιρλανδία και παντού η ιστορία μας δίνει άπειρα παραδείγματα που επιβεβαιώνουν ότι η μαφία είναι η εφεδρεία της αστικής αντεπανάστασης.\nΟι ναρκομαφίες και η αστυνομία\nΌσοι λοιπόν καλούν την αστυνομία να μπει στα Εξάρχεια για να καθαρίσει τις μαφίες και την ναρκοπιάτσα απλώς υποκρίνονται και κυρίως αποκρύπτουν τη σχέση του κράτους με τις μαφίες και όλες τις αλληλοεξυπηρετήσεις που τη συνοδεύουν. Τις τελευταίες μέρες η αστυνομία οργανώνει επιχειρήσεις μέσα στα Εξάρχεια προκειμένου να αποδείξει ότι ανακτά τον έλεγχο. Σε αυτές εκκενώθηκαν καταλήψεις μεταναστών σε μερικές από τις οποίες βρέθηκαν κλοπιμαία και ποσότητες ναρκωτικών σύμφωνα με την ίδια την αστυνομία. Ταυτόχρονα πραγματοποιήθηκαν και έρευνες σε σπίτια διακινητών -κάποιοι ελληνικής καταγωγής- στις οποίες βρέθηκαν ποσότητες ναρκωτικών. Ωστόσο κανείς δεν μπορεί να έχει εμπιστοσύνη σ’ αυτές τις επιχειρήσεις, τόσο για τον στόχο τους (τα ναρκωτικά και οι μαφίες ή προσφυγές και μετανάστες στο σωρό;) όσο και για τις πραγματικές τους προθέσεις. Όχι μόνο γιατί οι σχέσεις του κράτους και της μαφίας είναι αδιαμφισβήτητες, όχι μόνο γιατί η ναρκοπολιτική του κράτους είναι ένα μέσο για να πλουτίζουν οι παρατρεχάμενοί του καθώς και ένα ευρύ πεδίο άσκησης του κατασταλτικού του ρόλου (πολύ έγκλημα=πολλοί μπάτσοι), αλλά και γιατί τέτοιες επιχειρήσεις προλειάνουν το έδαφος για μια γενικευμένη καταστολή χώρων, στεκιών και καταλήψεων του ανταγωνιστικού κινήματος που είναι σε πόλεμο με τις μαφίες, αλλά η γκεμπελίστικη προπαγάνδα επιμένει να τους ταυτίζει, για προφανείς λόγους. Ακριβώς γι’ αυτό καμία νομιμοποίηση και συναίνεση στις δυνάμεις καταστολής. Ο βασικός σκοπός της αστυνομίας είναι η υπεράσπιση των καπιταλιστικών σχέσεων, και η καταστολή κάθε κοινωνικής και πολιτικής κίνησης που τις αμφισβητεί.\nΟι ναρκομαφίες που έχουν εγκατασταθεί πέριξ της πλατείας και μεταξύ Πολυτεχνείου και Στρέφη, εκμεταλλεύτηκαν το «κενό» κράτους, σε μια περίοδο που η παρουσία του αμφισβητήθηκε έντονα από το κίνημα τόσο κατά τη διάρκεια του Δεκέμβρη 2008 και όλων των γεγονότων που ακολούθησαν την δολοφονία του Αλ. Γρηγορόπουλου, όσο και κατά τη διάρκεια των εκτεταμένων συγκρούσεων της περιόδου 2010-2012 σε όλο το κέντρο, πολλές φορές όμως με μεγαλύτερη επιμονή στην συγκεκριμένη περιοχή για λόγους που είναι περιττό να αναφέρουμε. Είναι ωστόσο μύθος ότι η αστυνομία αποσύρθηκε από τα Εξάρχεια. Στην περίοδο των σαμαροβενιζέλων τα ΜΑΤ με εκατοντάδες ασφαλίτες στρατοπέδευαν σε όλα τα στενά τις μέρες που αναμένονταν οι μεγάλες αντιμνημονιακές διαδηλώσεις, συλλαμβάνοντας προληπτικά δεκάδες αγωνιστές. Αλλά και αν δεν το έκαναν, τα Εξάρχεια παρέμεναν περικυκλωμένα -μέχρι και σήμερα- με κλούβες άλλοτε περισσότερες και άλλοτε λιγότερες στο Μουσείο, την Ακαδημίας και την Κάνιγγος, στη Χαρ. Τρικούπη ή στη Βουλγαροκτόνου. Η «απουσία» της αστυνομίας από τα Εξάρχεια είναι μια τακτική προκειμένου να φορτώσει τις ναρκομαφίες που μοιράζουν δηλητήριο μαχαιριές και κανιβαλισμό στο «άβατο», απαξιώνοντας και ακυρώνοντας στο συλλογικό υποσυνείδητο κάθε ιδέα «απόσπασης εδαφών από την κρατική κυριαρχία». Την ίδια στιγμή τα βοθροκάναλα μπορούν να παραμυθιάζουν το ναρκωμένο τηλεκοινό τους για το «άβατο» των Εξαρχείων και για την «κάλυψη» που δίνουν οι αναρχικοί και ο Σύριζα που τους «χαϊδεύει», στους εμπόρους ναρκωτικών, στους ληστές και τους μαφιόζους. Με ένα σμπάρο δυο τρυγόνια.\nΌσο τα Εξάρχεια παραμένουν έρμαιο στα χέρια του μαφιόζικου παρακράτος, απαξιώνεται όχι μόνο το ηθικό κεφάλαιο που τα συνοδεύει, αλλά και το έδαφος πάνω στο οποίο αναπαράγονται, αναπτύσσονται και τελικά υπάρχουν οι πολυποίκιλες διαδικασίες του κινήματος. Έτσι το κράτος μπορεί να κάνει τη δουλειά του απαλλάσσοντας τους ένοπλους φρουρούς τους από τα επιπλέον καθήκοντα που έχουν στην περιοχή. Πολύ περισσότερο όταν το παρακράτος δεν έχει κανένα φραγμό να μαχαιρώνει, να πουλάει θάνατο, να συμβάλει στη συκοφαντία του κινήματος, ακόμα και να απειλεί με τα καλαζνικοφ αγωνιστές, συλλογικότητες και χώρους του ανταγωνιστικού κινήματος, υποκαθιστώντας επάξια τον κάθε Κορκονέα και τον κάθε Μελίστα, απαλλασσόμενο ταυτόχρονα από τις κοινωνικές και πολιτικές επιπτώσεις μιας άμεσης κρατικής καταστολής.\nΗ μεγαλύτερη επιτυχία της εξουσίας δεν είναι να στείλει πάνω στους αντιπάλους της το οργανωμένο «δημοκρατικό» κράτος, για να απολογείται κιόλας, αλλά τα παρακρατικά λουμπένια, τα αποβράσματα που με αντάλλαγμα μια πιάτσα ναρκωτικών κάνουν και όλη την υπόλοιπη βρομοδουλειά. Οι εξελίξεις στα Εξάρχεια αποτελούν πρότυπο της στρατηγικής «πόλεμος στις παράγκες, ειρήνη στα ανάκτορα». Όποιος δεν το καταλαβαίνει αυτό απλώς ζει στο μάτριξ του.\nΜα δεν είναι οι φτωχοδιαβολοι και οι αποκλεισμένοι;\nΒεβαίως, ένα μέρος των ατόμων που «βιοπορίζονται» στα Εξάρχεια είναι τέτοιος κόσμος. Οι γόνοι της καλής κοινωνίας άλλωστε δεν έχουν ανάγκη ούτε να είναι ούτε να παριστάνουν τα βαποράκια.\nΓιατί όμως το να είναι κανείς φτωχοδιάβολος, αποκλεισμένος ή κολασμένος, σημαίνει ότι θα γίνονται αποδεκτές οι πράξεις του και οι επιλογές του; Είναι άλλο πράγμα να κατανοούμε γιατί ένα παιδί της εργατικής τάξης ή ένας μετανάστης ξέπεσε στα ναρκωτικά και άλλο να τον βρίσκουμε απέναντί μας σε μια συμμορία που πουλάει το θάνατο και επιτίθεται σε ανήμπορους περαστικούς για να τους ληστέψει ακόμα και να τους βιάσει. Δεν δαιμονοποιούμε τους εξαρτημένους. Απαιτούμε να δοθούν κονδύλια προκειμένου να μπορέσουν να απεξαρτηθούν και να ενταχθούν στην κοινωνία. Στη θέση που βρίσκονται όμως το μόνο που μπορούν να προσφέρουν είναι ο θάνατος, είτε για τον εαυτό τους, είτε για τους άλλους, και μέχρι τότε θα δουλεύουν για τις μαφίες είτε ως καταναλωτές είτε ως ντιλερς. Η στάση τους και όχι το είναι, τους καθιστά αντίπαλους της ζωής και σπόνσορες του θανάτου. Και ένας μπάτσος μπορεί να κατάγεται από μια φτωχή οικογένεια και να διαλέξει τη συγκεκριμένη επαγγελματική αποκατάσταση. Μήπως αυτό αποτελεί κάποιο άλλοθι για την επιλογή του; Και ένας εργάτης μπορεί να αποφασίσει να γίνει ρουφιάνος των αφεντικών και ένας πεινασμένος στην κατοχή να «αναγκάστηκε» να γίνει καταδότης; Μήπως από όλες αυτές τις ανθρωπολογικές αρλούμπες βγαίνει κάποιο ιδιαίτερο καθήκον; Μπας και πρέπει να κάνουμε κανένα ενιαίο μέτωπο μαζί τους;\nΝαι αλλά ποιος φταίει που ένα παιδί πέφτει στα ναρκωτικά και μετά γίνεται έρμαιο της μαφίας; Προφανώς μια ταξική κοινωνία που αναπαράγει τον κανιβαλισμό. Μια κοινωνία που στέλνει ότι «περισσεύει» στο θάνατο. Που λειτουργεί μόνο για το κέρδος των αφεντικών. Που θέλει τους από κάτω να τρώγονται αναμεταξύ τους. Και η ναρκοκουλτούρα εξυπηρετεί θαυμάσια αυτό το στόχο. Για να δηλητηριάζει τις γραμμές μας. Πότε να προλάβεις να ασχοληθείς με το σύστημα όταν θα πρέπει να σώσεις τον αδελφό σου, το παιδί σου, τους συγγενείς σου, τους φίλους σου από τη σήψη και το θάνατο; Και την ίδια στιγμή να σωθείς από τους ίδιους όταν καταστρέφουν τη συνοχή, την αυτοπεποίθηση και την αξιοπρέπεια του κόσμου που παλεύει για την επιβίωση.\nΜα είναι οι ίδιοι που κάνουν ληστείες, που επιτίθενται σε περαστικούς ή κάνουν σεξιστικές επιθέσεις σε κοπέλες ή λοατ άτομα; Σε μια κατάσταση που υποχωρεί η συνείδηση και οι αναστολές, που η μαφία νιώθει παντοδύναμη, τότε κάποιοι θα αρπάξουν την ευκαιρία. Μέσα στη γενική σαπίλα ανθίζουν όλα τα μπουμπούκια. Το ζήτημα δεν είναι η ατομική υπόθεση του καθενός. Ως άτομα όλοι έχουν μια τραγική ιστορία. Ακόμα και ένας βιαστής μπορεί να την έχει. Αυτό όμως δεν δικαιολογεί τη συμμετοχή του στη μετατροπή μιας περιοχής που για το οργανωμένο κίνημα αποτελεί ζωτικό χώρο, σε ζούγκλα κανιβαλισμού.\nΗ μαφία έχει μια δική της ιεραρχία. Στο δρόμο δεν θα εμφανιστεί κανένας μεγαλοναρκεμπορος. Στο πάτο θα είναι τα ντιλέρια ίσα που στέκονται όρθιοι. Ενδιάμεσα υπάρχουν οι συνδετικοί κρίκοι. Πολλοί από αυτούς επίσης χρήστες. Αν δεν κάνουν την είσπραξη που πρέπει, θα σπάσουν αυτοκίνητα, θα κλέψουν μηχανάκια, θα ληστέψουν περαστικούς και πάει λέγοντας. Μόνο όσοι εθελοτυφλούν δεν βλέπουν ότι αυτή είναι η σειρά. Όταν κάποιος τους πει να φύγουν από την πλατεία, γιατί το παράκαναν, θα φωνάξουν τους προστάτες τους, ή θα το μάθουν και θα έρθουν να υπερασπιστούν την πιάτσα. Με μια ριπή στο αέρα, κραδαίνοντας πιστόλια, και ενίοτε στοχεύοντας κόσμο που παλεύει για τα Εξάρχεια της αλληλεγγύης, του αγώνα και της ελευθερίας.\nΜα είναι και πρόσφυγες εκεί. Θα στοχοποιηθούν κι αυτοί;\nΕπειδή η αριστερά και η αναρχία έχουν δώσει τον πιο σκληρό αγώνα ενάντια στο ρατσισμό, τους φασίστες, τον αποκλεισμό και τις διακρίσεις κατά των προσφύγων και των μεταναστών, συνάγεται ότι ο μετανάστης ή ο πρόσφυγας -όπως ο εργάτης ή ο κάθε περιθωριοποιημένος- είναι μια προστατευόμενη ιερά αγελάδα. Όχι λοιπόν δεν είναι! Κάποιοι απογοητευμένοι από το ντόπιο εργατικό κίνημα που έχει «μικροαστικοποιηθεί» και δεν στάθηκε άξιο των προσδοκιών του κομμουνισμού και της αναρχίας (λες και είχε υπογράψει κανένα συμβόλαιο) επένδυσαν τις ελπίδες τους στο παγκόσμιο προλεταριάτο που πέρναγε κατά δεκάδες χιλιάδες τα σύνορα με προορισμό την κεντρική Ευρώπη και κυρίως τη Γερμανία. Βεβαίως οι μετανάστες δεν είχαν ιδέα -όπως και το ντόπιο προλεταριάτο- για το επενδυτικό πλάνο των απανταχού ντόπιων επαναστατών ούτε και έδωσαν καμία ιδιαίτερη σημασία, ακόμα κι αν μερικοί συνεχίζουν να πιστεύουν ότι η εξέγερση είναι προϊόν των βιωμάτων εκμετάλλευσης και αδικίας που έχει υποστεί κανείς. Ο αγώνας ενάντια στο ρατσισμό, τους φασίστες και το κράτος εξαίρεσης, δεν σημαίνει καμία ιεροποίηση του θύματος. Ούτε αποδοχή των ιδεών του, ούτε η αποδοχή ή μη των δικών μας ιδεών από αυτό. Ο αγώνας είναι δίκαιος ως αυταξία ακόμα κι αν δεν συμμετέχει το θύμα, ακόμα κι αν αδιαφορεί, ακόμα κι αν απλά φωνάζει «Μερκελ-Μέρκελ«, ακόμα και αν γίνεται έστω και από ανάγκη βαποράκι ή κλεφτρόνι. Το ανταγωνιστικό κίνημα δεν έχει καμία ευθύνη για τη συμπεριφορά των θυμάτων της καπιταλιστικής εκμετάλλευσης. Διατηρεί πλήρως την αυτονομία του, όπως την διατηρεί σύμφωνα με όλους τους ινστρούκτουρες της αυτονομίας του κοινωνικού υποκειμένου (από το καπέλα της «πρωτοπορίας»), η πολυαγαπημένη του τίμια και αυθεντική κοινωνία τους (που πάντα κάποιοι πονηροί δεν την αφήνουν να πάρει την τύχη στα χέρια της, λέμε τώρα). Ωστόσο όσοι έχουν έτοιμες τις δικαιολογίες για το κοινωνικό υποκείμενο απαιτούν από τις πολιτικές συλλογικότητες (όλων των ειδών «εξουσιαστικές» και μη) όχι μόνο να κατανοήσουν αλλά να καταπιούν τις συμπεριφορές των εκάστοτε ιερών αγελάδων που βιώνουν στο πετσί τους την καταπίεση και ως εκ τούτου επιτρέπεται να πουλάνε ναρκωτικά, να κάνουν φέρμες και να μαχαιρώνουν όποιον δεν κάνουν κέφι.\nΕ λοιπόν δεν συμμορφωνόμαστε ούτε αποδεχόμαστε τα καπρίτσια του λουμπεναριού πολύ περισσότερο όταν απειλεί ευθέως αγωνιστές κινήματος. Επαναλαμβάνουμε για όσους παριστάνουν ότι δεν καταλαβαίνουν. Δεν είναι απλώς χρήστες, δεν πουλάνε ναρκωτικά μονάχα για τη δοσούλα τους. Επιτίθενται σε κόσμο, απειλούν με μαχαίρια, ληστεύουν και ενίοτε βιάζουν, πουλάνε προστασία. Είναι πλέον οργανωμένες συμμορίες. Κτήρια που αρχικά καταλήφθηκαν για να προσφέρουν στέγη σε πρόσφυγες μετατράπηκαν σε αποθήκες κλεμμένων κινητών, τάμπλετ, εργαλείων και χρημάτων. Εννοείται ότι οι δεκάδες χιλιάδες πρόσφυγες δεν έχουν καμία απολύτως ευθύνη για όσους μετατρέπονται σε απόπατο της μαφίας. Γύρω από τους πρόσφυγες υπάρχει δίκτυο αλληλεγγύης, παρόλο που η κρατική και ευρωπαϊκή πολιτική των κλειστών συνόρων και των στρατοπέδων συγκέντρωσης τους σπρώχνει στο περιθώριο, τη λουμπενοποίηση και τους στοχοποιεί στην ντόπια κοινωνία ως υπαίτιους όλων των δεινών της. Αλίμονο όμως αν η μόνη διέξοδος βιοπορισμού για τους χιλιάδες πρόσφυγες είναι η στρατολόγησή τους στα μαφιόζικα κυκλώματα.\nΜα καλά έλληνες δεν υπάρχουν σε αυτές τις μαφίες; Προφανώς. Είναι αυτοί που τις προμηθεύουν, αυτοί που διατηρούν τα κονέξια με το κράτος. Άλλωστε ο εθνικός κορμός είχε και συνεχίζει να έχει πλούσια δράση σε βιασμούς, σεξιστικές επιθέσεις ολούθε, εμπόρια ναρκωτικών, τραφικινγκ κοκ. Πολλές από τις επιθέσεις όλων των ειδών και στα Εξάρχεια οι δράστες μιλούσαν άψογα ελληνικά. Ως εκ τούτου μακριά από μας οι αναλύσεις που στοχοποιούν τους μετανάστες και τους πρόσφυγες.\nΜύθος και πραγματικότητα για τα Εξάρχεια\nΤα Εξάρχεια ήταν πάντα μια ριζοσπαστική γειτονία μέσα στο κέντρο της Αθήνας. Πρώτα από όλα γιατί εκεί ήταν συγκεντρωμένος ο φοιτητικός πληθυσμός. Το Πολυτεχνείο, το Φυσικό, το Χημείο, η Νομική, αποτελούσαν παραδοσιακά το κέντρο όχι μόνο φοιτητικών αλλά ευρύτερων κοινωνικών και πολιτικών αγώνων. Στα Εξάρχεια και για όσο οι μεγάλες σχολές παρέμεναν στο κέντρο ήταν μια τεράστια φοιτητούπολη, και επομένως σημείο πολιτικών ζυμώσεων ιδιαίτερα σε εποχές έντονης ριζοσπαστικοποίησης της νεολαίας με αποκορύφωμα την εξέγερση του Πολυτεχνείου το 1973. Οι οργανώσεις της μεταπολιτευτικής άκρας αριστεράς αλλά και της αναρχίας χτίστηκαν πάνω σε αυτή τη βάση. Σε αυτή την περιοχή επέλεξαν όπως ήταν φυσικό να λειτουργήσουν τα γραφεία τους, τα στέκια τους, και οι καταλήψεις τους. Τα Εξάρχεια, όπως και τα πανεπιστήμια αποτέλεσαν και αποτελούν ζωτικό έδαφος για την άκρα αριστερά και τον αντιεξουσιαστικό χώρο.\nΠροφανώς τα Εξάρχεια έχουν επηρεαστεί από τις έντονες πολιτικές και κοινωνικές διεργασίες και γεγονότα πολλές φορές ιστορικής σημασίας. Κόσμος που κατά καιρούς συμμετείχε σ’ αυτές τις διαδικασίες επέλεξε τα Εξάρχεια και ως μόνιμο τόπο κατοικίας. Όμως στα Εξάρχεια υπάρχει και ο υπόλοιπος κόσμος που ζει στη μέση κανονικότητα της χώρας. Δικηγόροι, γιατροί, υπάλληλοι, καταστηματάρχες επαγγελματίες, μικροαστοί, υπάλληλοι, εργαζόμενοι, και γενικώς κόσμος όπως παντού με τις συνήθεις πολιτικές και κοινωνικές προτιμήσεις.\nΤα Εξάρχεια πέρα από τους συμβολισμούς δεν ήταν ποτέ μια αυτόνομη κομμούνα, ήταν όμως και είναι η έδρα της άκρας αριστεράς και της αναρχίας, με τη διαφορά ότι τον τόνο πλέον τον δίνουν οι μαφίες και όχι το κίνημα, και καθόλου τυχαία σε μια συγκυρία κινηματικής υποχώρησης. Η πλατεία αντί να είναι κέντρο πολιτικών ζυμώσεων έχει γίνει το παραμάγαζο των ντιλεράδων, από τους οποίους θα πρέπει να παίρνουμε και άδεια για να περνάμε από δίπλα τους. Κάθε πολιτική ή πολιτιστική δραστηριότητα θα πρέπει μέσα σε αυτό το ελεεινό κλίμα να σκέφτεται εκτός των άλλων αν θα δεχθεί κάποια βίαιη επίθεση από τους παρατρεχάμενους της μαφίας που πλέον δεν ανέχονται την ύπαρξη κανενός άλλου, εκτός κι αν τους κάνει ανοιχτά πλάτες.\nΗ γειτονιά με τις «σχέσεις και τις δομές αντιεξουσίας» που λειτουργούν «ανταγωνιστικά στις καπιταλιστικές σχέσεις εξουσίας» είναι περισσότερο επιθυμία παρά πραγματικότητα. Στα Εξάρχεια δεν επιβιώνει κανένα άλλο κοινωνικό μοντέλο πέρα από το καπιταλιστικό. Καμία άλλη μορφή οικονομίας, πάρα τις εναλλακτικές φαντασιώσεις για κάποιο δίκαιο ανταλλακτικό εμπόριο. Ούτε υπάρχει κάποιο άλλο σύστημα οργάνωσης της κοινωνίας με τους δικούς του θεσμούς δικαιοσύνης και αυτοπροστασίας. Όλα αυτά μπορεί να κυκλοφορούν ως ιδέες, μπορεί και να δοκιμάστηκαν στις «νησίδες ελευθερίας», στα «απελευθερωμένα εδάφη» κοκ, αλλά δυστυχώς κομμουνισμός και αναρχία δεν χτίζεται σε μια συνοικία, ούτε σε ένα εργοστάσιο, ούτε σαν όαση μέσα στην καπιταλιστική έρημο.\nΑν κάποιοι είχαν στο μυαλό τους ότι θα «απελευθερωθούν» πρώτα τα Εξάρχεια και μετά οι υπόλοιπες συνοικίες και ύστερα όλη η χώρα από τα καπιταλιστικά δεσμά, χτίζοντας μια άλλη δομή που σιγά σιγά θα επεκτείνεται, θα πρέπει πλέον να αναγνωρίσουν ότι κάτι τέτοιο είναι απλώς αδύνατο. Ο καπιταλισμός δεν ανέχεται τίποτα, περισσότερο πέρα από τον εαυτό του.\nΚομμούνες περικυκλωμένες από τα ΜΑΤ που η κεντρική τους πλατεία είναι μια άθλια πιάτσα ναρκωτικών είναι απλά ένα όνειδος για όσους τις ονειρεύονται. Η ανοχή που έδειξε επί μακρόν ο χώρος στα ναρκωτικά, όπως και σε όλα τα φαινόμενα αντικοινωνικής μικροαστικής συμπεριφοράς που κατέβαινε στα Εξάρχεια για να ξεσαλώσει και όχι για να κάνει επαναστατικά όνειρα, ούτε για να οργανώσει την αντίσταση στο κράτος, επέτεινε την παρακμή της γειτονιάς και κυρίως την ήττα της στρατηγικής των «ελεύθερων νησίδων» και των «δομών αντιεξουσίας».\nΑπό τις αυταπάτες στα λάθος καθήκοντα\nΟ αναρχικός χώρος ενώ έμπαινε μπροστά για να προστατέψει τη γειτονία από τα ΜΑΤ, στα μετόπισθεν οι πάσης φύσεως μαφίες, ξετύλιγαν το δικό τους σχέδιο, μοιράζοντας την πιάτσα, πουλώντας προστασία, τραμπουκίζοντας, και μεταφέροντας τη μεγαλύτερη πιάτσα ναρκωτικών του κέντρου στα Εξάρχεια. Ο Στρέφης που κάποτε ήταν χώρος συναυλιών αλληλεγγύης έχει πλέον χαθεί προ πολλού. Το ίδιο και ο πεζόδρομος της Θεμιστοκλέους. Στην πλατεία μια παιδική χαρά που έστησαν οι κάτοικοι με τη βοήθεια φυσικά του κινήματος έγινε καυσόξυλα από τους κανιβαλους για να μετατραπεί στη συνέχεια σε κέντρο της πιάτσας.\nΌλα αυτά ενώ συνέβαιναν μέρα με τη μέρα, αντί να αντιμετωπιστούν με έναν ενιαίο τρόπο έγιναν η αφορμή για νέους διχασμούς. Ένα κομμάτι του χώρου είδε στις συμπεριφορές αυτές την άγρια νεολαία και νέες κοινωνικές εφεδρείες αποκλεισμένων που θα πρέπει να της δοθεί ο χώρος ελευθερίας που αναλογεί σε μια «νησίδα» που δεν ανέχεται καμία καταπίεση και επιβολή. Αυτό που δεν σκέφτηκε είναι ότι οι νέοι θαμώνες της περιοχής δεν ήρθαν εκεί περιμένοντας να μεταλάβουν το φως το αληθινό. Ήρθαν για να πλιατσικολογήσουν και για τίποτα άλλο. Ήταν οι ανιχνευτές της οργανωμένης μαφίας, που μόλις αντελήφθη ότι το έδαφος είναι έτοιμο προς κτήση.\nΟι φαντασιόπληκτοι ελευθεριακοί αντί να σκεφτούν ότι κάτι δεν πάει καλά αρέσκονταν να συκοφαντούν ως «εξουσιαστές» ακόμα και τους συντρόφους τους που ανησυχούσαν έντονα με ότι έβλεπαν γύρω τους. Έτσι υποτάχθηκαν πλήρως στην νέα συνθήκη, παριστάνοντας μάλιστα ότι διαλύει κάθε «κανονικότητα». Αυτά παθαίνει κανείς όταν νομίζει ότι ο Δεκέμβρης μπορεί να συνεχίζεται για τα επόμενα 20 χρόνια, μπερδεύοντας το πλιάτσικο για ίδιον όφελος με την ανακατανομή του πλούτου.\nΌμως στη φενάκη αυτή ότι τα Εξάρχεια παραμένουν μια γειτονιά αντίστασης με ανταγωνιστικές δομή αντιεξουσίας (ακόμα και αν δεν είναι νησίδα ελευθερίας) έμπλεξε και το κομμάτι εκείνο που αποφάσισε να αντιμετωπίσει τον κανιβαλισμό και τις ναρκομαφίες. Και το λάθος δεν είναι στην σύγκρουση με τον υπόκοσμο, αλλά στην αυταπάτη για το διακύβευμα αυτής της σύγκρουσης.\nΤι ακριβώς πρέπει να υπερασπιστούμε από τα Εξάρχεια; Όλη τη συνοικία «ως χώρο αντίστασης, του πιο δυναμικού κομματιού, χώρο φαντασίας, πολιτικοποίησης και κοινωνικοποίησης και ανταγωνιστικών σχέσεων και δομών με τις καπιταλιστικές σχέσεις εξουσίας;» Ας μας συγχωρέσουν αλλά αυτά τα Εξάρχεια δεν υπάρχουν σε καμία πραγματικότητα. Τι υπερασπιζόμαστε λοιπόν; Τη νεολαία που περιφέρεται στην περιοχή ως μαζικός καταναλωτής ουσιών; Τους ντιλεράδες και τους ληστές πολλοί από τους οποίους είναι μετανάστες που εκμεταλλεύτηκαν τη φιλοξενία της περιοχής για να εγκατασταθούν εκεί; Ή τους κατοίκους που έχουν κλειστεί στα σπίτια τους περιμένοντας την αστυνομία να τους σώσει; Τα καθήκοντα υπεράσπισης μιας γειτονιάς στο κέντρο της Αθήνας με αυτά τα χαρακτηριστικά είναι βαριά και σχεδόν ανυπέρβλητα, κυρίως όμως λάθος.\nΤο κίνημα δεν έχει κανένα λόγο να χρεωθεί καθήκοντα τάξης σε μια περιοχή που μπορεί να έχει κατοχυρώσει ιστορικά την παρουσία του, αλλά επ’ ουδενί δεν αποτελεί ένα αυτόνομο έδαφος έξω από την καπιταλιστική επικράτεια και πολύ περισσότερο όταν είναι έρμαιο της μαφίας και της παρακμής. Η υπεράσπιση μιας γειτονίας, μιας περιοχής ή μιας χώρας με το κόστος που αναλογεί αξίζει μόνο στο βαθμό που ο κόσμος που ζει στο έδαφος αυτό αναγνωρίζει και νομιμοποιεί τους «υπερασπιστές» του. Όσο αυτό δεν συμβαίνει τότε η υπεράσπιση καταλήγει να εκθέτει σε κίνδυνο όσους αναλαμβάνουν τέτοιο καθήκον, απέναντι στον αντίπαλο που καραδοκεί έχοντας ήδη υποσκάψει και εκφυλίσει πίσω από τις «γραμμές άμυνας» κάθε τι που αξίζει να υπερασπιστούμε. Τα Εξάρχεια όπως έχουν καταντήσει δεν αποτελούν ένα είδος «ελεύθερης Ελλάδας» ούτε χαίρουν κάποιας αυτονομίας στυλ Τσιάπας, όπου κάτι άλλο συμβαίνει, που αξίζει να το υπερασπιστούμε. Σε τι λοιπόν συνίσταται η ανάληψη καθηκόντων που δεν μας αναλογούν;\nΆλλο περιφρούρηση του κινήματος άλλο μιας περιοχής\nΑυτό δεν σημαίνει βεβαίως ότι το κίνημα και οι οργανωμένες δυνάμεις που το σωματοποιούν δεν οφείλει να υπερασπιστεί τον εαυτό του από την κρατική καταστολή και το παρακράτος με τον ίδιο τρόπο που τον κάνει όταν κατεβαίνει στην πανεπιστημίου ή τη Σταδίου. Αλλά αυτό δεν σημαίνει ότι μπορεί να απομακρύνει την αστυνομία επί μονίμου βάσεως από τους δρόμους αυτούς.\nΑλλά και να το καταφέρναμε, -όπως και στα Εξάρχεια;- πως θα αντιμετωπίζαμε την επόμενη μέρα φαινόμενα σαν αυτά των Εξαρχείων στο βαθμό που η κοινωνία -όπως και στα Εξάρχεια- δεν έβρισκε τον τρόπο να αυτοπροστατευτεί;\nΠοιος θεσμός κοινωνικής αυτοπροστασίας θα αντικαθιστούσε την αστυνομία και την παλιά έννομη τάξη που αυτή πρεσβεύει; Δεν θα χρειαζόμασταν κάποια μορφή πολιτοφυλακής; Εκτός κι αν πιστεύει κανείς ότι δεν θα είναι αναγκαία καμία τέτοια μορφή που να υπερασπίζεται τις δομές της νέας κοινωνικής συγκρότησης. Αν κρίνουμε όμως από τις εξελίξεις στα Εξάρχεια μάλλον κάτι χρειάζεται, και ήδη γι’ αυτό φροντίζει η μαφία επιβάλλοντας τη δική της πολλές φορές ένοπλη τάξη στην περιοχή. Αναγκάζοντας τους ελευθεριακούς, είτε να αμυνθούν χάνοντας ωστόσο την εμπιστοσύνη τους στη δύναμη των «απελευθερωτικών» ενστίκτων του ανθρώπινου είδους που διαφθείρεται από τους απανταχού εξουσιαστές, είτε να υποταχθούν στη νέα εξουσία των μαφιόζων.\nΒεβαίως τα Εξάρχεια δεν αποτέλεσαν ποτέ απελευθερωμένο έδαφος έξω από την ελληνική καπιταλιστική επικράτεια. Ως εκ τούτου δεν είναι καθήκον του κινήματος να επωμιστεί καθήκοντα πολιτοφυλακής μιας περιοχής που ουσιαστικά ελέγχουν αλλότριες δυνάμεις και τελικά το ίδιο το αστικό κράτος ακόμα και αν παριστάνει ότι δεν ασκεί εξουσία στο «άβατο».\nΕίναι διαφορετικό την ώρα της σύγκρουσης να διώχνεις την αστυνομία. Ναι εκεί είναι εφικτό. Εκεί διεκδικείς το δρόμο, ενδεχομένως να αμφισβητείς την αστική σταθερότητα, να ταρακουνάς ολόκληρο το καθεστώς. Μια τέτοια στιγμή ας πούμε ήταν ο Δεκέμβρης του 2008. Αλλά μόνο ο Δεκέμβρης. Όχι ο Γενάρης του 2009, ούτε ο Μάρτης, ούτε ο Σεπτέμβρης. Ο Δεκέμβρης κράτησε 3 βδομάδες. Από κει και πέρα συνεχίστηκε μόνο ως εικόνα, ως προσδοκία, ως ραντεβού για τον επόμενο. Η σύγκρουση όμως είχε τελειώσει. Βεβαίως κάποιοι συνέχισαν τον πόλεμο. Αλλά μόνοι τους. Όπως τον καταλάβαιναν οι ίδιοι. Δεν μπορούσαν όμως να διώξουν την αστυνομία από το κέντρο. Μπορούσαν ίσως να κάνουν καμία αεροπλανική στο Κολωνάκι και να σπάσουν για 5 λεπτά μερικές βιτρίνες, αλλά αυτή η «ρωγμή στον καταναλωτισμό» δεν αποτελούσε κανένα τράνταγμα στο σύστημα. Ήταν απλώς μια προπαγανδιστική ενέργεια, όπως και οι δυναμικές επιθέσεις συμβολικού ωστόσο χαρακτήρα σε κέντρα της αστικής εξουσίας.\nΗ αμφισβήτηση και η αναταραχή επανήλθε μαζί με τα μνημόνια. Για δύο χρόνια (3/2010-2/2012) η Αθήνα δοκιμάστηκε από μαζικές διαδηλώσεις και εκτεταμένες συγκρούσεις. Εκεί βρήκε μια κάποια συνεχεία ο Δεκέμβρης, αλλά με άλλο διακύβευμα. Ο εναλλακτισμός επανήλθε αυτή τη φορά πιο λάϊτ. Δίκαιο εμπόριο, εναλλακτικά νομίσματα, καμία λαϊκή για ανταλλαγές και μετά ήρθαν και οι ΚοινΣεπ. Για να μπουν όλα σε μια σειρά. Τα Εξάρχεια έζησαν ξανά έντονες στιγμές και οι προσδοκίες επανήλθαν. Όμως το κίνημα ηττήθηκε. Πως ήταν δυνατόν τα Εξάρχεια να συνεχίσουν; Ήταν κάτι σαν το Γράμο και το Βίτσι; Αλλά και κει υπήρχε ένα σχέδιο (ένα κράτος με μια πρωτεύουσα κάπου στη β.Ελλάδα, ένας στρατός ανταρτών και μπόλικη βοήθεια από τους γείτονες έστω και αν στο τέλος ήταν ένα διαπραγματευτικό χαρτί στον παγκόσμιο συσχετισμό). Εδώ ποιο ακριβώς είναι το σχέδιο για να της αντιστοιχεί μια πολιτοφυλακή που αναλαμβάνει τέτοιου μεγέθους καθήκοντα, του στυλ να κρατήσει μια ολόκληρη γειτονία σε μόνιμο ανταγωνισμό με τις καπιταλιστικές και παρακρατικές δομές που ήδη την αλωνίζουν.\nΜήπως μια τέτοια οπτική όσο ηρωισμό και αλτρουισμό κι αν περιέχει, γίνεται αυτοκαταστροφική για όσους την επιλέγουν; Μήπως το διακύβευμα είναι διαφορετικό; Δυστυχώς στα Εξάρχεια δεν υπάρχει κάτι για το οποίο το κίνημα μπορεί να αναλάβει μια καθολική ευθύνη. Και αν την αναλάβει θα βρεθεί να κάνει την πολιτοφυλακή σε ένα έδαφος που δεν ασκεί πλέον καμία επιρροή. Και δεν θα μπορούσε να ασκεί στο βαθμό που η κανονικότητα βασιλεύει σε ολόκληρη τη χώρα. Ακόμα κι αν κανείς δοκιμάζει καταχρηστικά να εξαντλήσει την επαναστατική του οργή σε τρία στενά γύρω από την πλατεία και το πολυτεχνείο, ακόμα και τότε αυτό θα το καταφέρει μονάχα για όση ώρα θα αντέξει να ξαμολάει μολότοφ στις δυο διμοιρίες ΜΑΤ που σπάνε την ανία τους επιστρέφοντας τις πέτρες και πετώντας που και που καμία κρότου λάμψης. Δεν κρίνουμε τη σοβαρότητα της σύγκρουσης για τη μαζικότητα ή την πραγματική δυνατότητα να πλήξει το κράτος, αλλά για το χρόνο που μπορεί να διαρκέσει ένα τέτοιο «προτσές», με max το ένα 20λεπτο. Από κει και πέρα η Στουρνάρα ή η Τοσίτσα περνάνε ξεκάθαρα στα χέρια του αντιπάλου και ως εκ τούτου η ευθύνη για ότι συμβαίνει εκεί. Το ίδιο ισχύει και με μια πορεία ενάντια στις μαφίες ή ενάντια στην αστυνομία που συνεργάζεται με τις μαφίες. Στο βαθμό που δεν υπάρχει μια μόνιμη πολιτοφυλακή να υπερασπίζεται τα «Εξάρχεια της αντίστασης», τότε τα Εξάρχεια επανέρχονται στην κατάσταση που έχουν περιέλθει, Στις καπιταλιστικές τους σχέσεις, στον κανιβαλισμό και τις ναρκομαφίες και ενίοτε στην αστυνομία που τις τελευταίες μέρες επιχειρεί όλο και πιο συχνά, ικανοποιώντας τον κοινωνικό αυτοματισμό για περισσότερη τάξη και ασφάλεια.\nΚαι τι κάνουμε μέχρι τότε; “Θα περιμένουμε πρώτα να λυθεί σε παγκόσμιο επίπεδο το ζήτημα του εμπορίου ναρκωτικών, ή να πέσει το κράτος, ή να ανατρέψουμε τον καπιταλισμό ή να κερδίσουμε τον κοινωνικό και ταξικό πόλεμο, για να παρέμβουμε στα Εξάρχεια και να δώσουμε μάχη για την γειτονιά μας;” (Αναρχικές). Όταν το κίνημα είναι στο δρόμο αντικειμενικά αναπτύσσεται μια ανταγωνιστική εξουσία στην υπάρχουσα. Εμείς το λέμε δυαδική εξουσία αλλά αυτό δεν έχει ιδιαίτερη σημασία. Σε ένα εργοστάσιο που βρίσκεται σε κατάληψη οι εργάτες όντως αμφισβητούν όχι μόνο τις συνθήκες εκμετάλλευσης αλλά και τα μέσα που την αναπαράγουν. Ένα κύμα καταλήψεων που θα δούλευε τα εργοστάσια προς όφελος της κοινωνίας ακόμα και σε συνεταιριστική βάση, θα είχε μια ελπίδα να επιβιώσει όχι ως ένας συνεταιρισμός εργαζομένων μέσα σε μια χαώδη καπιταλιστική αγορά, δίνοντας το δικό μας παράδειγμα εργατικής αυτοδιεύθυνσης, αλλά μόνο όταν η επέκταση του κύματος καταλήψεων θα συνοδεύονταν από την γενικευμένη αμφισβήτηση της αστικής εξουσίας, όχι μόνο στα εργοστάσια αλλά σε ολόκληρη την κοινωνική ζωή, στοχεύοντας στην καταστροφή του ίδιου του αστικού κράτους που λειτουργεί ως ο θεματοφύλακας των καπιταλιστικών σχέσεων. Ως γνωστόν καμία σχέση δεν υπάρχει έξω από έναν καθολικό κοινωνικό σχηματισμό εντός του οποίου αναπαράγονται αυτές οι σχέσεις.\nΜια περίοδος αμφισβήτησης γενικά δεν κρατάει περισσότερο από μερικούς μήνες άντε 1-2 χρόνια. Αυτό έχει δείξει με τον πιο απόλυτο τρόπο η σύγχρονη ιστορία. Όταν δεν έρθει η ανατροπή έρχεται η επιστροφή στην κανονικότητα. Ένα καταλυμένο εργοστάσιο πως θα συνεχίζει να υπάρχει σε μια «κανονική» περίοδο; Ως Κοινσεπ; Σε ένα πλαίσιο «κοινωνικής και αλληλέγγυας οικονομίας» που όμως λειτουργεί με καπιταλιστικά κριτήρια και είναι άλλωστε απολύτως αποδεκτή στο θεσμικό πλαίσιο της ΕΕ. Μήπως περιμένει κανείς από την επέκταση ενός τέτοιου δικτύου ΚοινΣΕπ να προκύψει μια παράλληλη οικονομία που να αμφισβητήσει τις κυρίαρχες καπιταλιστικές σχέσεις; Κάποιοι μπορεί να το περιμένουν, εμείς όχι. Οι Κοίνσεπ μπορεί να είναι μια μορφή επιβίωσης για ένα μεροκάματο, όχι όμως μια στρατηγική για την κοινωνική αλλαγή.\nΜε αυτή την έννοια και στα Εξάρχεια δεν παίζεται κάποιο συνολικότερο στοίχημα, πάρα μόνο η τιμή και η υπόληψη όσων νιώθουν ότι διασύρεται στα όσα συμβαίνουν εκεί πέρα. Ωστόσο δεν πρέπει κανείς να υποτιμάει τις άυλες αξίες κάνοντας επίδειξη χυδαίου υλισμού. Οι αξίες έχουν τεράστια σημασία. Πάνω σε αυτές χτίζει κανείς την δική του υλική υπόσταση και την επαφή του με την κοινωνία ή έστω με το κομμάτι εκείνο που βλέπει τον εαυτό του στην από δω πλευρά. Τα Εξάρχεια είναι για το κράτος και ιδιαίτερα για μια ορισμένη πτέρυγά του (αυτή που ανήκει στο ακροδεξιό τμήμα του, επανδρώνοντας κυρίως τους μηχανισμούς του βαθέως κράτους) ένα πεδίο χτισίματος της ιδεολογικής του ηγεμονίας και αποκατάστασης του ρυθμιστικού του ρόλου και της αναγκαιότητας της ύπαρξής του. Το κράτος στα Εξάρχεια φορτίζει τις μπαταρίες του για να τις χρησιμοποιήσει εκ νέου την επόμενη φορά που θα βρεθεί σε πραγματικά δύσκολη θέση. Ο στόχος του κράτους δεν είναι γενικώς τα Εξάρχεια ως γειτονιά αλλά η εξολόθρευση των οργανωμένων δυνάμεων του κινήματος που έχουν κατακτήσει την παρουσία τους και την ύπαρξη τους στην συγκεκριμένη περιοχή στην καρδιά της Αθήνας. Έχοντας ρίξει τόνους ναρκωτικών στην περιοχή μαζί με τις μαφίες που τη λυμαίνονται, προετοιμάζουν το σχέδιο γενικής εκκαθάρισης. Αυτός είναι ο στόχος και όχι γενικώς ο εξωραϊσμός της περιοχής, τα airbnb και τα real estate. Άλλωστε η εξολόθρευση των πολιτικών αντιπάλων του συστήματος ήταν ανέκαθεν στόχος του κράτους ανεξάρτητα από τις παράπλευρες απώλειες.\nΑυτή τη στιγμή δεν βρισκόμαστε σε μια φάση σύγκρουσης, αλλά ανασυγκρότησης. Δυστυχώς ένα μέρος -αν όχι όλο- του κινήματος, ζει ακόμα στην αρένα των εκκρεμοτήτων του Δεκέμβρη ή του μνημονίου. Καθόλου περίεργο. Εδώ άλλοι ζουν ακόμα με τις εκκρεμότητες του πολυτεχνείου και της μεταπολίτευσης. Το κίνημα αντί να εξαντλείται με μια κινηματική γυμναστική, με τον ίδιο τρόπο που «συνεχίζονται» οι απεργίες της μνημονιακής περιόδου αλλά με μηδενική συμμετοχή, καλύτερα θα έκανε να ασχοληθεί με την ανασυγκρότηση των δυνάμεών του. Να ξαναγεμίσει τις δικές του μπαταρίες που έχουν αδειάσει από το 2015 αν όχι το 2012.\nΣτα Εξάρχεια χάσαμε, όπως χάσαμε γενικώς. Ας το παραδεχτούμε και ας μην παριστάνουμε ότι οι εκκρεμότητες του Δεκέμβρη ή του μνημονίου παίζονται ακόμα, γιατί στο τέλος οι μπαταρίες θα αδειάσουν εντελώς και δεν θα επαναφορτίζονται με τίποτα. (Μια μπαταρία για να φορτιστεί δεν πρέπει να πέσει κάτω από μια ορισμένη τάση πχ, μια 12βολτη κάτω από τα 11 βολτ). Οι δυνάμεις δεν είναι ανεξάντλητες ούτε η συνέχεια εξασφαλισμένη από κάποια ιστορική αναγκαιότητα.\nΤι ακριβώς υπερασπιζόμαστε σε αυτή τη φάση; Κυρίως τις αξίες μας, την ύπαρξή μας και τη δυνατότητα της επιστροφής. Η άμυνα δεν σημαίνει ότι δεν έχει μάχες, ή ότι οι μάχες εξαντλούνται σε μια ατελείωτη προπαγάνδα. Ωστόσο κάθε φυσική αντιπαράθεση θα πρέπει να αντιστοιχεί σε ένα πολιτικό ή έστω κοινωνικό -αν κάποιοι ενοχλούνται- διακύβευμα. Αλλιώς είναι μια σύγκρουση ακατανόητη ακόμα και για το δικό μας στρατόπεδο που αρνείται να συμμετάσχει δια της σιωπηλής αποχής του.\nΤο κίνημα αντί να εξαντλείται στην υπεράσπιση μια γεωγραφικής περιοχής αποδίδοντάς της χαρακτηριστικά που δεν έχει, ας ασχοληθεί καλύτερα με την υπεράσπιση, των ανθρώπων του, των δικών του χώρων και των δικών του δράσεων. Είναι άλλο να υπερασπίζομαι την ύπαρξή μου σε μια περιοχή και άλλο να υπερασπίζομαι ολόκληρη την περιοχή.\nΗ εκδίωξη ναρκεμπόρων ακόμα και της πλέμπας τους μπορεί να έχει αυτή τη στιγμή μόνο συμβολικό χαρακτήρα και να εντάσσεται στην γενικότερη προπαγανδιστική προετοιμασία και την ανανέωση των μάχιμων δυνάμεων. Είναι άλλο να λες ότι μπορείς να τσακίσεις έναν αντίπαλο και μάλιστα να νομίζεις ότι θα τσακίσεις μαζί του και τους προστάτες της πιάτσας (ακόμα και όταν επιχειρεί έστω και για το θεαθήναι εναντίον της;) και άλλο ότι δείχνεις έναν δρόμο παίρνοντας εμπράκτως θέση για τις μαφίες, τα ναρκωτικά, τη σχέση τους με το κράτος κοκ. Ακόμα και το κράτος όταν κάνει μια επιχείρηση την προετοιμάζει προπαγανδιστικά, απαξιώνοντας συστηματικά τον αντίπαλό του. Αυτό κάνει τόσο καιρό στα Εξάρχεια. Η αποκρυπτογράφηση των κινήσεων του αντιπάλου είναι προϋπόθεση για την αντιμετώπισή του. Αλλιώς θα πέφτουμε διαρκώς στις παγίδες που μας στήνει, αδυνατίζοντας ακόμα περισσότερο τις γραμμές μας.\nΗ ναρκοπιάτσα πρέπει να φύγει από τα Εξάρχεια, μαζί και οι μαφίες τους, στις οποίες δυστυχώς έχει μπλέξει και ένα μέρος κατατρεγμένων προσφύγων. Δεν θέλουμε αυτοί οι άνθρωποι να καταλήξουν στις φυλακές, δεν είμαστε κυνηγοί κεφαλών. Διαλύοντας την πιάτσα, παλεύουμε ταυτόχρονα και για αυτούς να βρούνε μια άλλη προοπτική. Να αποκτήσουν δικαιώματα, να μπορούν να δουλέψουν, να πάνε σχολείο να βρουν μια αξιοπρεπή στέγη, να σπάσει το καθεστώς των κλειστών συνόρων. Μπορούμε να υπερασπιστούμε όχι πλατωνικά αλλά φυσικά την ύπαρξή μας, αλλά δεν μπορούμε να λύσουμε το πρόβλημα με κλωτσιές. Γι’ αυτό χρειάζεται μια ευρύτερη κινητοποίηση, η εμπλοκή της αριστεράς που μέχρι στιγμής αδιαφορεί, αλλά και των κατοίκων που είναι κλειδωμένοι στα σπίτια τους.\nΜέχρι τότε το κίνημα δεν μπορεί να αναλαμβάνει ευθύνες που δεν του αναλογούν, γιατί έτσι φορτώνεται τη σημερινή κατάσταση της περιοχής. Τη μαφία και τα ναρκωτικά, ας τα χρεωθεί εξ ολοκλήρου το κράτος και οι νακροπολιτικές του.\nΤο κράτος στήνει ένα βρωμερό προπαγανδιστικό παιχνίδι, όχι μόνο στα Εξάρχεια αλλά και στην ΑΣΟΕΕ, στη Νομική, στο πανεπιστήμιο της Θεσσαλονίκης κοκ χρεώνοντας την εγκληματικότητα στα «άβατα» της αριστεράς και της αναρχίας. Δεν υπάρχει κανένας λόγος να πέφτει κανείς σε αυτή την παγίδα. Δεν μοιραζόμαστε καμία εξουσία με το κράτος για να μοιραστούμε και την ευθύνη για την εγκληματικότητα. Ούτε υπάρχει λόγος να την κρύβουμε ή να την δικαιολογούμε. Η εγκληματικότητα είναι μια δική τους υπόθεση, όπως και οι μαφίες τους και τα ναρκωτικά τους.\nΕμείς επιβάλλεται να έχουμε μια έμπρακτη θέση για όλα αυτά. Για τα ναρκωτικά να πάψει κάθε ποινικοποίηση της χρήσης. Να απαιτήσουμε από το κράτος (ναι-ναι το αστικό κράτος) να καλύπτει τις δόσεις των εξαρτημένων ατόμων αφήνοντας χωρίς αντικείμενο τις ναρκομαφίες ή να προωθήσει κέντρα απεξάρτησης. Δεν παριστάνουμε τους ειδικούς στην αντιμετώπιση της ναρκοκουλτούρας. Είμαστε όμως κάθετοι στην καταστροφή της πιάτσας. Δεν είναι δική μας δουλειά να κυνηγάμε παντού τις ναρκομαφίες ούτε να μοιράζουμε τη δόση στους εξαρτημένους. Δεν υποκαθιστούμε το κράτος εκεί που για τους δικούς του λόγους “απουσιάζει” κάτω πάντα από το άγρυπνο μάτι του. Δεν μπαίνουμε στη μέση για να υπερασπιστούμε ποινικούς, ληστές και ναρκέμπορους από την αστυνομία, αλλά την ίδια στιγμή την καταγγέλλουμε για την αλληλοκάλυψη των μεγαλεμπόρων ναρκωτικών με προεξέχοντα γνωστό άνθρωπο του λιμανιού που βαπόρι του πιάστηκε τον Ιούνιο του 2014 (πλοίο Noor 1) στην Ελευσίνα φορτωμένο με 2,1 τόνους ηρωίνης, αλλά συνεχίζει να κυκλοφορεί ελεύθερος.\nΔυναμικές παρεμβάσεις σε πιάτσες αποδεικνύουν ότι το κίνημα όχι μόνο δεν καλύπτει αλλά διαλύει τις πιάτσες όταν και όποτε μπορεί, υπερασπιζόμενο τη φυσική και πολιτική του ύπαρξή και ακυρώνοντας ταυτόχρονα το σχέδιο συκοφάντησης από την μεριά της ακροδεξιάς κρατικής και παρακρατικής προπαγάνδας.\nΗ επαναοικειοποίηση εδαφών ή καλύτερα η κατάληψή τους από το επαναστατικό κίνημα μπορεί να συμβεί μόνο ως μέρος μιας συνολικότερης κίνησης για την κατάληψη της εξουσίας ή έστω σε στιγμές γενικευμένης σύγκρουσης. Οτιδήποτε άλλο θα είναι προϊόν συμβιβασμού με δυνάμεις (βλ. original) και συνθήκες που συνεχίζουν να αναπαράγουν το κυρίαρχες σχέσεις έστω και σε μια δήθεν εναλλακτική εκδοχή. Αν θέλουμε έναν άλλο κόσμο θα τον κατακτήσουμε σε όλα τα πεδία της κοινωνικής ζωής. Μέχρι τότε υπερασπιζόμαστε την ύπαρξή μας, πατώντας ακόμα και πάνω στα αστικά πολιτικά και δημοκρατικά δικαιώματα, που αναγκάζεται για τους δικούς του λόγους να εκχωρεί το σύστημα -αν και όχι πάντα-στην κοινωνία. Ο αγώνας στα Εξάρχεια θα νικήσει αν έχει έναν τέτοιο χαρακτήρα. Αν βάλει πιο ψηλά τον πήχη θα ηττηθεί αφήνοντας χωρίς άμυνα ότι πολιτικά αξίζει και επιβιώνει στην περιοχή. Στα Εξάρχεια δεν «δίνουμε μάχη για τη γειτονιά μας» όπως γράφει ένα αξιολογότατο κείμενο συντροφισσών από την Αναρχία που δίνουν έμπρακτα τη μάχη, αλλά για την ύπαρξή μας. Ένας μεγάλος επαναστάτης είχε προειδοποιήσει, “Όποιος κάνει μισές επαναστάσεις απλά σκάβει τον τάφο του”. (Σαιν Ζυστ). Η προειδοποίηση ισχύει απόλυτα.\n← Για τη Συμμαχία Σοσιαλιστών της Μέσης Ανατολής και άλλες κωμικές ιστορίες – ένα σύντομο σχόλιο\nΚαταγγελία για την φασιστική επίθεση εναντίον συντρόφων της ΟΚΔΕ στη Θεσσαλονίκη →


Γιατί «βουίζουν» τα κουνούπια στα αυτιά μας; - Radar.gr\nΚαθηγητής εντομολογίας εξηγεί πού οφείλεται το ενοχλητικό βουητό των κουνουπιών στα αυτιά μας.\nΓιατί «βουίζουν» τα κουνούπια στα αυτιά μας; Ο Michael Riehle, καθηγητής εντομολογίας στο University of Arizona δήλωσε πως “το βουητό στο αυτί είναι ‘παρενέργεια’ του χτυπήματος των φτερών αυτών των εντόμων. Ο ήχος που παράγεται δεν έχει μεγάλη εμβέλεια. Και για αυτό τον παρατηρούμε όταν είναι κοντά στα αυτιά μας”.\nΌπως μας πλησιάζουν, χτυπούν τα φτερά τους περίπου 500 φορές το δευτερόλεπτο, σε συχνότητα 450 με 500 hertz. Συμπτωματικά, είναι αυτή που ‘πιάνουν’ οι ορχήστρες όταν ‘κουρδίζουν’ τα όργανα τους, πριν μια συναυλία.\nΟι επιστήμονες έχουν καταλήξει στο συμπέρασμα πως η ενόχληση αυτή παράγεται από τα θηλυκά κουνούπια. “Τα αρσενικά και τα θηλυκά κουνούπια ζουν πολύ διαφορετικές ζωές. Τα αρσενικά συνήθως κυκλοφορούν κοντά σε φυτά και ‘πίνουν’ το νέκταρ τους. Δεν νοιάζονται για τους ανθρώπους. Τα θηλυκά είναι αυτά που χρειάζονται το αίμα, μετά τη συνεύρεση με τα αρσενικά, ώστε να αποκτήσουν την ενέργεια που χρειάζονται για να παράξουν ‘αυγά’. Επίσης, είναι αυτά που διαθέτουν μοναδικά ‘εργαλεία’ για να βρουν το επόμενο θύμα τους. Από απόσταση τα θηλυκά κουνούπια ‘ενημερώνονται’ για το διοξείδιο του άνθρακα που εκπνέουμε από την κορυφή μας. Είναι αυτό που τα διεγείρει, ώστε να αρχίσουν να αναζητούν το ‘θύμα’, πετώντας από και προς αυτό, μέχρι να εντοπίσουν την ‘πηγή‘”. .\nΌπως πλησιάζουν τα θηλυκά κουνούπια στη θερμότητα του σώματος μας, ανιχνεύουν το διοξείδιο του άνθρακα που ‘βγάζουμε’ και βρίσκουν το ‘στόχο’ τους.\nΧρησιμοποιούν αισθητήρες γεύσης που έχουν στα πόδια τους, για να προσδιορίσουν αν ο άνθρωπος ή άλλο ζώο με αίμα είναι επαρκές για να γίνει το επόμενο ‘γεύμα’ τους.\nΣε κάθε περίπτωση, αυτό το βουητό που είναι πολύ ενοχλητικό για εμάς, είναι μουσική στα αυτιά των αρσενικών κουνουπιών, καθώς αντιλαμβάνονται πως κάποιο θηλυκό κουνούπι ψάχνει “σύντροφο”.\nΤα πέντε πιο φονικά ζώα του πλανήτη μας\nΕτικέτες: Michael Riehleκουνούπια


Τρίτο βεβαιωμένο κρούσμα κορωνοϊού στο Ν. Καβάλας – ENANEWS.GR-ΕΦΗΜΕΡΙΔΑ ΑΝΑΛΥΤΗΣ\nΤο εργαστήριο της Θεσσαλονίκης που αναλύει τα τεστ κορωνοϊού που γίνονται στο Νοσοκομείο Καβάλας ενημέρωσε πριν λίγα λεπτά τον διοικητή του ΓΝΚ κύριο Ντίνο Κλειτσιώτη ότι είναι θετικό αυτό που έκανε 34χρονη ασθενής.\nΠρόκειται για ένα ακόμη πρόσωπο του περιβάλλοντος της 55χρονης που είναι το πρώτο κρούσμα στο Νομό. Η 34χρονη βρίσκεται με πυρετό μόνη της σε θάλαμο του Νοσοκομείου, είναι άγνωστο αν θα μεταφερθεί στο Νοσοκομείο αναφοράς της ΑΜΘ, στην Αλεξανδρούπολη. Εκεί όπου νοσηλεύεται και η 55χρονη. Προ λίγων ημερών είχε γίνει ίδιο τεστ στην 34χρονη κι είχε βγει αρνητικό. Όπως τονίζει ο διοικητής του ΓΝΚ τα δύσκολα ακόμη δεν έχουν έρθει και ζητά από όλους τους πολίτες να τηρήσουν τα μέτρα που έχουν ανακοινωθεί.\nΚορονοϊος στην Ελλάδα | 22 νεκροί, 78 Νέα Κρούσματα – 821 σύνολο\nΑρχές Φεβρουαρίου η λειτουργία του ΚΕΠ Αμυγδαλεώνα\nΟλοκληρώθηκαν οι εργασίες στο ΚΕΠ Αμυγδαλεώνα όπου έχουν μεταφερθεί τα έπιπλα και γίνονται προσπάθειες ώστε να λειτουργήσει στις Αρχές Φεβρουαρίου.O πρόεδρος της κοινότητας Αμυγδαλεώνα σημείωσε ότι με αυτό το ΚΕΠ θα καλύψουν τις ανάγκες των κατοίκων της ευρύτερης περιοχής.\nΤο μεγάλο αγκάθι για τη λειτουργία του ΚΕΠ είναι το προσωπικό. Προσωρινά το ΚΕΠ θα δουλέψει με υπάλληλο της Κοινότητας Αμυγδαλεώνα ενώ μέσα στο 2021 πρόκειται να προσληφθεί μόνιμο προσωπικό.\nΤην ίδια ώρα προχωράνε οι διαδικασίες για να γίνει οδοσήμανση στον Αμυγδαλεώνα καθώς υπάρχει σοβαρό πρόβλημα ακόμα και στον εντοπισμό των κατοίκων από τα ασθενοφόρα.


Αυτή είναι η παίκτρια GNTM που «έφαγε» τη μήνυση από τον ταξιτζή - News - Youweekly\nΑυτή είναι η παίκτρια GNTM που «έφαγε» τη μήνυση από τον ταξιτζή\nNews 18.05.2022 10:53\nΌπως έγινε γνωστό, χτες το μεσημέρι της Τρίτης 17/5, οδηγός ταξί της εφαρμογής Taxibeat προχώρησε σε μήνυση κατά γνωστού μοντέλου, που έχει περάσει από το διαγωνισμό του GNTM. Αφορμή στάθηκε ένα περιστατικό κατά το οποίο το μοντέλο δημοσίευσε βίντεο στο TikTok ενώ βρισκόταν στο ταξί χωρίς να ενημερώσει τον εν λόγω οδηγό.\nΤο θέμα φαίνεται πως έχει φτάσει ήδη στη δικαιοσύνη καθώς της έχει ήδη ασκηθεί μήνυση από τον ταξιτζή, που την κατήγγειλε (δείτε εδώ τη μήνυσή του).\nΟι δηλώσεις του δικηγόρου του ταξιτζή στο Love It\nΤο περιστατικό με τη μήνυση σχολιάστηκε το πρωί της Τετάρτης 18/5 στην εκπομπή «Love It» με την Ιωάννα Μαλέσκου. Όπως αναφέρθηκε, το μοντέλο δεν ήθελε να μιλήσει. Στη συνέχεια, προέβησαν σε τηλεφωνική κλήση με τον δικηγόρο του εγκαλούντος, κ Τρουμπετάρη.\n«Γενικά δε μπορώ να αποκαλύψω στοιχεία για την υπόθεση, θα πω όσα μπορώ. Έχουμε προσφύγει στην δικαιοσύνη και περιμένουμε η Πολιτεία να αντιδράσει το γρηγορότερα. Ο εντολέας μου δεν έλαβε ο ίδιος γνώση του βιντεοληπτικού υλικού. Ο ανηψιός του έκανε τυχαία αναζήτηση στην πλατφόρμα».\n«Πρόκειται για δημόσια διαπόμπευση, αναμεταδόθηκε σε πλείστα δημοσιογραφικά σαιτ. Εξόργισε και τα παιδιά του 25 και 28 χρόνων αντιστοίχως. Όλος ο κοινωνικός περίγυρος έχει λάβει γνώση λίγο πολύ»\nΣε ερώτηση της παρουσιάστριας αν υπάρχει έρεισμα, απάντησε «Θα τα πούμε στα ελληνικά δικαστήρια. Μπορείτε να δείτε το βίντεο και να βγάλετε τα δικά σας συμπεράσματα»\nΤέλος, ολοκλήρωσε «επρόκειτο για την τελευταία κούρσα της ημέρας, ο ταξιτζής είχε ενημερώσει το μοντέλο πως δε μπορεί να την επιστρέψει, ήταν 8.30 το βράδυ και θα έφευγε μετά από συνεννόηση με την Taxibeat.\nΤο βίντεο έχει κατέβει, όπως συμπλήρωσε ο δικηγόρος και έκλεισε την επικοινωνία λόγω δουλειάς, όπως είχε αναφέρει νωρίτερα βρισκόταν σε κάποιο αστυνομικό τμήμα.\nΗ Μαλέσκου, στη συνέχεια ανέφερε πως για υποθέσεις που αφορούν πρόσωπα της δημοσιότητας πρέπει να ακούγονται και οι δυο πλευρές. Προχώρησε μαζί με τους ανθρώπους στο πανελ της σε συζήτηση για τα προσωπικά δεδομένα και την προστασία αυτών λόγω της αναφοράς σε εμφάνιση της πινακίδας κυκλοφορίας του ταξί.\nΕξήγησαν πως δε μπορούμε να εκθέτουμε στοιχεία σε τέτοιες πλατφόρμες (όπως TikTok) και κάτι τέτοιο φερνει κυρωσεις. Όταν εχεις παραπονα πρέπει να απευθυνόμαστε στην εταιρεια (Taxibeat).


Mεϊμαράκης: «Ο Τσίπρας μοίραζε ψέματα στους πάντες» | SDNA\n31 Αυγούστου 2015, 21:59\nΤελευταία ανανέωση: 31 Αυγούστου 2015, 21:59\n«Η Νέα Δημοκρατία είναι το κόμμα της προόδου» δήλωσε από την Πάτρα ο Βαγγέλης Μεϊμαράκης, που εξαπέλυσε σφοδρή επίθεση στον ΣΥΡΙΖΑ και τον Αλέξη Τσίπρα, κατηγορώντας τον ότι «μοίρασε ψέματα».\nΕμείς περάσαμε αναίμακτα από τη δικτατορία στη δημοκρατία, εμείς που φέραμε ένα σύγχρονο Ευρωπαϊκό σύνταγμα, που βάλαμε τη χώρα στην Ευρώπη, εμείς είμαστε το κόμμα της προόδου, γιατί εμείς αγαπάμε τον τόπο μας, τον πονούμε και θέλουμε να βλέπουμε τον τόπο να προοδεύει”.\n“(Ο κ. Τσίπρας) έλεγε ότι δεν θα μειώσει τις συντάξεις, και όμως τις μείωσε. Είχε πει ότι θα μειώσει την ανεργία και την αύξηση, είχε πει ότι θα δώσει στους τριτέκνους επιδόματα και δεν τελικά δεν έδωσε. Στην Πάτρα μοίραζε ψέματα στους πάντες. Έλεγε ότι θα καταργήσει τον ΕΝΦΙΑ, ότι θα προστατέψει τις καταθέσεις, ότι θα εφαρμόσει το πρόγραμμα της Θεσσαλονίκης. Τίποτα από αυτά δεν έκανε".


Ξεφτίλα ή κίνητρο; «Πάρτε 500 ευρώ για να κάνετε το εμβόλιο» - xristika.gr\n23, Μάι, 2022 | 02:42\nΕμβολιασμοί: Όλα τα… όπλα για τους εμβολιασμούς έχουν βγει από τις φαρέτρες των χωρών και το ενδεχόμενο για πριμ 500 ευρώ για εμβολιασμούς έχει αρχίσει να ακούγεται ολοένα και περισσότερο!\nΧαρακτηριστικότερο παράδειγμα αυτής της τακτικής (η οποία είναι παράδειγμα σε όλα για την Ευρώπη), είναι η Γερμανία.\n«Ο εμβολιασμός συνδέεται με κόπο», δηλώνει σε συνέντευξη στο ραδιοσταθμό DLF: «Αναλογιστείτε ότι χρειάζονται συνήθως δύο δόσεις και δεν αποκλείεται για ένα, δύο βράδια οι εμβολιασμένοι να μην είναι στα καλύτερά τους. Χρειάζεται συνεπώς ένα είδος αποζημίωσης.\nΤο οικονομικό ινστιτούτο ifo αποτιμά την αξία του εμβολιασμού για την κοινωνία στα 1.500 ευρώ, ενώ οι εμβολιασμένοι δεν ανταμείβονται. Αυτό θα πρέπει να αλλάξει».\nΗ Γερμανίδα οικονομολόγος αναφέρθηκε ωστόσο και σε συγκεκριμένα ποσά: «Οι μελέτες μάς δείχνουν ότι ήδη από ένα ποσό 100 ευρώ πλησιάζουμε το στόχο του 80%. Για μεγάλο διάστημα θεωρούσα το ποσό αρκετό.\nΗ μετάλλαξη Δέλτα όμως διασπείρεται τόσο γρήγορα που θα πρέπει να προσφερθούν στο κόσμο περισσότερα, δηλαδή ένα ποσό γύρω στα 500 ευρώ. Βάσει των μελετών μας μόνο έτσι θα αγγίξουμε ένα ποσοστό 90%.\nΕμβολιασμοί: Ούτε… αγγίζουν την μετάλλαξη Δέλτα Pfizer-AstraZeneca!\nΠαράλληλα, συνεχίζεται ο προβληματισμός για την αντιμετώπιση της μετάλλαξης Δέλτα από τα υπάρχοντα εμβόλια.\nΜια δόση εμβολίου, είτε Pfizer είτε Astra Zeneca, δεν προσφέρει προστασία έναντι της μετάλλαξης Δέλτα.\nΕμβολιασμοί: «Καμπανάκι» από ΕΜΑ για παρενέργειες\nΚαι μέσα σε όλα, υπάρχουν και οι παρενέργειες!\nΕμβολιασμοί: Προσοχή! Μεγάλη απάτη σε εξέλιξη\nΣαν να μην έφταναν οι μεταλλάξεις που σαρώνουν τον πλανήτη, οι υγειονομικές Αρχές παγκοσμίως έχουν να αντιμετωπίσουν και νέες απειλές. Ποιοι και πώς πλασάρουν επικίνδυνα εμβόλια – «μαϊμού». Όλες οι εξελίξεις στο xristika.gr.\nΕΙΔΗΣΕΙΣ ΕΙΔΗΣΕΙΣ ΣΗΜΕΡΑ ΕΙΔΗΣΕΙΣ ΤΩΡΑ ΕΜΒΟΛΙΑΣΜΟΙ ΕΜΒΟΛΙΟ ΝΕΑ


25 κρούσματα και δύο νεκροί σε 24 ώρες | Πρωινά Νέα\nΤις τελευταίες 24 ώρες καταγράφηκαν 25 νέα κρούσματα κορωνοϊού στην Ελλάδα ανεβάζοντας τον συνολικό αριθμό σε 2.170. Το 56,2% είναι άνδρες.\nΣτο ίδιο διάστημα, δύο ακόμα ασθενείς έχασαν την ζωή τους και ο απολογισμός των θυμάτων στη χώρα ανέρχεται πλέον στα 101. Η διάμεση ηλικία των θανόντων ήταν τα 73 έτη και το 89% είχε κάποιο υποκείμενο νόσημα ή ηλικία ετών και άνω. Οι 27 ήταν γυναίκες και οι υπόλοιποι άνδρες.\nΣυνολικά έχουν ελεγχθεί 48.798 κλινικά δείγματα. Το 25,6% των επιβεβαιωμένων κρουσμάτων (555) σχετίζεται με ταξίδι στο εξωτερικό και 869 σχετίζονται με ήδη γνωστό κρούσμα.\nΣε νοσοκομεία όλης της επικράτειας νοσηλεύονται 76 ασθενείς διασωληνωμένοι. Η διάμεση ηλικία τους είναι τα 68 έτη. Οι 17 είναι γυναίκες και οι υπόλοιποι άνδρες. Το 80% έχει κάποιο υποκείμενο νόσημα ή είναι άνω των 70 ετών. Είκοσι επτά ασθενείς έχουν εξέλθει από τις ΜΕΘ.\nΣε όλον τον κόσμο 1.947.000 έχουν καταγραφεί πάνω από κρούσματα και 121.793 θάνατοι. Από το ξέσπασμα της πανδημίας, περισσότεροι από 460.000 ασθενείς ανέρρωσαν και έγιναν καλά.


ΑΡΧΙΚΗ • ΚΟΙΝΩΝΙΑ • ΚΟΙΝΩΝΙΑ • Διαμαρτυρήθηκαν μαζικά οι μαθητές για τα τετράμηνα (βίντεο)\nΤελευταία Ενημέρωση: 16 Ιανουαρίου 2020, 2:15 μμ\nΣτους δρόμους, για ακόμη μια φορά, βρέθηκαν σήμερα οι μαθητές, διαμαρτυρόμενοι για τον θεσμό των εξετάσεων τετραμήνου. Εκατοντάδες μαθητές μαζεύτηκαν το πρωί στην Λεωφόρο Αθαλάσσας στη Λευκωσία και στη συνέχεια ξεκίνησαν την πορεία τους προς το Προεδρικό Μέγαρο.\nΟι μαθητές φώναζαν καθόλη τη διάρκεια της διαμαρτυρίας, συνθήματα όπως «η νέα γενιά έχει ιδανικά, ούτε ξεπουλιέται, ούτε προσκυνά», «δούλοι δεν θα είμαστε, ούτε υποταγμένοι, παλεύουμε για μόρφωση και είμαστε ενωμένοι», «θέλουμε σχολείο που μορφώνει και όχι σχολείο που εξοντώνει» και «τόσες εξετάσεις ούτε οι ασθενείς, θα μας αρρωστήσουν αν δεν ξεσηκωθείς».\nΟι μαθητές κρατούσαν, επίσης, πλακάτ που αναγράφει πάνω το αίτημά τους, τόσο στην ελληνική γλώσσα, όσο και στα αγγλικά, ρωσικά και ισπανικά.\nΚατά την άφιξή τους έξω από το Προεδρικό, ο Πρόεδρος της ΠΣΕΜ απηύθυνε ομιλία, ενώ στη συνέχεια κατατέθηκε ψήφισμα προς τον Πρόεδρο της Δημοκρατίας, το οποίο και παρέλαβε ο Υφυπουργός παρά τω Προέδρω κ. Βασίλης Πάλμας,\nΚαθόλη τη διάρκεια της διαμαρτυρίας, οι μαθητές συνοδεύονταν από αστυνομική δύναμη, ενώ για αρκετή ώρα έκλεισαν δρόμοι της περιοχής, με περίπου 20 μέλη της τροχαίας να ρυθμίζουν την τροχαία κίνηση.


Δραση στο Ωραιοκαστρο: 10/09/14\nΕτικέτες Κούβα, Τσε Γκεβάρα\nΚώστας Πελετίδης: Αν για την κυβέρνηση τα παιδιά μας είναι κόστος, για μας είναι ό,τι πιο πολύτιμο έχουμε!\nΣτην κατάργηση των τροφείων στους δημοτικούς παιδικούς σταθμούς της Πάτρας για τις οικογένειες που έχουν καθαρό εισόδημα μέχρι 25.000 ευρώ, προχώρησε η νέα δημοτική αρχή της πόλης. Σημειώνουμε ότι τα προηγούμενα χρόνια τα τροφεία στους παιδικούς σταθμούς της πόλης ήταν κλιμακούμενα, κι άρχιζαν από 14,67 ευρώ και έφταναν μέχρι 52,82 ευρώ.\nΠαράλληλα, όλο το προηγούμενο διάστημα, εξαντλώντας τα διαθέσιμα περιθώρια σε επίπεδο υποδομών, κατάφερε να φιλοξενηθούν άλλα 120 παιδιά στους δημοτικούς παιδικούς σταθμούς. Το αποτέλεσμα αυτών των ενεργειών της νέας δημοτικής αρχής που υποστηρίχτηκε από το ΚΚΕ, είναι, μέχρι στιγμής, να μπορούν να φιλοξενηθούν 1063 παιδιά όταν τα προηγούμενα χρόνια δεν ξεπερνούσαν τα 400 παιδιά!\nΕίναι φανερό ότι η νέα δημοτική αρχή της Πάτρας, με την πολιτική που ασκεί – στο περιορισμένο πλαίσιο που της επιτρέπει η ισχύουσα νομοθεσία – δείχνει τον τρόπο με τον οποίο υπηρετούνται τα συμφέροντα των πολιτών.\nΥπενθυμίζουμε πως ένα μήνα πριν, η δημοτική αρχή κατάργησε το τέλος ελεγχόμενης στάθμευσης στην Πάτρα που είχε επιβληθεί το 2007, απαλλάσσοντας τους πολίτες από ένα επιπλέον χαράτσι.\nΜε σχετική δήλωσή του, ο κομμουνιστής δήμαρχος Πάτρας, Κώστας Πελετίδης, υπογραμμίζει:\n«Το πρόβλημα τη κάλυψης των αναγκών στην προσχολική αγωγή, εξακολουθεί να είναι oξυμένο και στην πόλη μας. Οι πανηγυρισμοί της κυβέρνησης με τη συναίνεση της ΚΕΔΕ, για την επιπλέον εξασφάλιση χρηματοδότησης μέσω ΕΣΠΑ, για τη φιλοξενία παιδιών στους Βρεφονηπιακούς Σταθμούς δεν αλλάζει την κατάσταση.\nΗ Δημοτική Αρχή από τις πρώτες μέρες, έχοντας συνειδητοποιήσει ότι είναι σοβαρό το πρόβλημα για τα νέα ζευγάρια, αλλά και για το ίδια τα παιδιά να μένουν έξω από την προσχολική αγωγή, εξάντλησε ότι περιθώριο είχε, ώστε να φιλοξενηθούν όσο το δυνατόν περισσότερα.\nΟι λαϊκές οικογένειες, τα νέα ζευγάρια, οι εργαζόμενοι στους παιδικούς σταθμούς χρειάζεται να εντείνουν του αγώνες τους ενάντια σ’ αυτή την αντιλαϊκή πολιτική. Αν για την κυβέρνηση τα παιδιά μας είναι κόστος, για μας είναι ό,τι πιο πολύτιμο έχουμε».\nΑναρτήθηκε από Δραση στο Ωραιοκαστρο στις 12:07:00 π.μ. Δεν υπάρχουν σχόλια:


Ομιλίες προς τους γονείς\nΤο Σχολείο μας, το διάστημα αυτό, μέσα από μια σειρά ομιλιών που πραγματοποίησε με διακεκριμένους επιστήμονες, ψυχολόγους και κοινωνιολόγους, προσπάθησε να προσεγγίσει διάφορα θέματα που σχετίζονται με τα παιδιά, που συνυπάρχουν μέσα στα πλαίσια της εκπαιδευτικής διαδικασίας, θέματα που πολλές φορές απαιτούν ειδική αντιμετώπιση, λεπτούς χειρισμούς και ιδιαίτερη προσοχή. Θέματα που απασχολούν εμάς ως εκπαιδευτικούς, αλλά όπως είναι φυσικό και τους γονείς των μαθητών μας.\nΣτόχος των συναντήσεων αυτών ήταν να διαμορφωθεί ένας κοινός κώδικας αντιμετώπισής τους από το σχολείο και την οικογένεια, καθώς μόνο μέσα από την καλή συνεργασία των δυο αυτών πλευρών μπορούμε να έχουμε θετικά αποτελέσματα για τα παιδιά μας.\nΗ πρώτη ομιλία πραγματοποιήθηκε τη Δευτέρα 18 Φεβρουαρίου 2013 και ώρα 18:30 με θέμα:\nΤην εισήγηση έκανε η κ. Βασιλάκη Τερψιθέα, ψυχολόγος και επιστημονικός συνεργάτης του ΚΕΔΔΥ Ηρακλείου. Στη συνάντηση παρευρισκόταν και μίλησε στους γονείς ο Πρόεδρος του Συλλόγου «Στηρίζω» για τα παιδιά με αυτισμό κ. Τερζάκης Θεόδωρος καθώς και η Προϊσταμένη του ΚΕΔΔΥ Ηρακλείου κ. Σπανάκη Βιργινία .\nΗ δεύτερη ομιλία πραγματοποιήθηκε τη Δευτέρα 11 Μαρτίου 2013 και ώρα 18:00 με θέμα:\nΗ απώλεια στη ζωή του\nΤην εισήγηση αυτή τη φορά έκανε η κ. Παναγιωτάκη Μαρία, ψυχολόγος – κοινωνιολόγος, υπεύθυνη του «Συμβουλευτικού Σταθμού Νέων».\nΠαρούσα στις ομιλίες ήταν και η Σχολική Σύμβουλος της 5ης Εκπαιδευτικής Περιφέρειας στην οποία ανήκει το Σχολείο μας, κ. Κουτσουράκη Στέλα.\nΚαι στις δυο συναντήσεις υπήρξε ενδιαφέρον από εκπαιδευτικούς και γονείς του σχολείου μας, οι οποίοι πέρα από τα πολλά ενδιαφέροντα δεδομένα και στοιχεία που άκουσαν από τις ομιλήτριες πάνω στα θέματα που αναλύθηκαν, συμμετείχαν στη συζήτηση που ακολούθησε, διατύπωσαν τα δικά τους ερωτήματα, τις απορίες που προέκυψαν, τις δικές τους θέσεις και απόψεις και μέσα από ένα εποικοδομητικό διάλογο ο καθένας αποκόμισε τα δικά του χρήσιμα συμπεράσματα.\nΘα θέλαμε επίσης, να ευχαριστήσουμε θερμά την κ. Βαργιακάκη Μαρία, βιβλιοθηκονόμο στο ΤΕΙ Ηρακλείου που εμπλούτισε τη δεύτερη ομιλία μας με βιβλία σχετικά με το θέμα, δίνοντας μας την ευκαιρία να πάρουμε μια ιδέα από τη σχετική βιβλιογραφία.


Ένα ποτό τσαγιού από το Xiaomi σε τέσσερις γεύσεις, $ 8 για φιάλες 15\nΈνα ποτό τσαγιού από το Xiaomi σε τέσσερις γεύσεις\nPingyi, αυτό είναι που ονομάζεται το νέο ποτό τσαγιού από το Xiaomi. Ήρθε στην πλατφόρμα χρηματοδότησης και διατίθεται σε τέσσερις ποικιλίες τσαγιού: πράσινο, μαύρο, γιασεμί και oolong. Σύμφωνα με την Xiaomi, είναι αδύνατο να διακρίνουμε την Pingyi από το αυτο-φτιαγμένο αφέψημα βοτάνων, επειδή τα τσάγια τους παράγονται μόνο από φυσικά συστατικά. Δεν χρησιμοποιήθηκαν συντηρητικά, χρώματα ή αρώματα για την παραγωγή.\nΓια να διατηρηθεί η γεύση και το άρωμα, χρησιμοποιείται μια ειδική διαδικασία εξόρυξης θρεπτικών ουσιών χαμηλής θερμοκρασίας από φυσικό τσάι. Μετά από αυτή τη διαδικασία, το τελικό τσάι θερμαίνεται σε βαθμούς 137, κατόπιν ψύχεται ξανά και συσκευάζεται.\nΈνα ποτό τσαγιού από την Xiaomi κοστίζει το 55 γιουάν, $ 8 για τα μπουκάλια 15 500 ml. Στην πλατφόρμα χρηματοδότησης, έχει ήδη φτάσει το 386% της απαιτούμενης ποσότητας και από τον Αύγουστο του 15, το πρώτο άτομο θα αποσταλεί.\nΗ Xiaomi παρουσιάζει μια κεφαλή ντους με τρεις τρόπους λειτουργίας\nXIAOMI 70mai Dash Cam Pro νέος καταγραφέας με ποιότητα 1944p


Καλώς το καλοκαίρι! | 3ο ΝΗΠΙΑΓΩΓΕΙΟ ΓΙΑΝΝΟΥΛΗΣ\nΤελειώνουμε τη σχολική μας χρονιά και καλωσορίζουμε το καλοκαίρι.\nΜε ένα χρωματιστό μπαλόνι υποδεχόμαστε το καλοκαίρι!\nΦορώντας γυαλιά και τρώγοντας καρπούζι!\nΌμως γευτήκαμε και νόστιμα, φρέσκα…\n…φρούτα του καλοκαιριού!\nΠαρασκευάσαμε και δροσιστήκαμε με ένα παγωμένο ζελέ!\nΠαρασκευάζουμε ένα νόστιμο ζελέ όλοι μαζί\nΟνειρευτήμαμε τη θάλασσα με όλα της τα πλάσματα\nΣτο βυθό να βουτάμε!\nΚαι όλα τα πλάσματα να θαυμάζουμε!\nΚαι θαυμάζοντας ψάρια και γοργόνες στα καθαρά νερά, συνειδητοποιούμε ότι τα ενδιαφέροντά μας είναι παγκόσμια και κοινά. Το περιβάλλον και η προστασία του είναι ένα από αυτά. Θέλουμε περιβάλλον καθαρό και βιώσιμο για ένα καλύτερο κόσμο για όλους τους ανθρώπους. Γιορτάζουμε την παγκόσμια ημέρα περιβάλλοντος (5 Ιουνίου) και φιλοτεχνούμε την αφίσα μας. Φέτος η γιορτή είναι αφιερωμένη στον πόλεμο κατά των πλαστικών που τόσο ταλαιπωρούν τα πλάσματα της θάλασσας αλλά και της ξηράς! Πρόκειται να την εκθέσουμε μαζί με τις αφίσες όλων των σχολείων που συνεργαζόμαστε.\nΗ αφίσα μας για την ημέρα περιβάλλοντος\nKαθώς τελειώνει η σχολική χρονιά δεν παραλείψαμε να επικοινωνήσουμε ξανά και να ευχηθούμε σε όλους τους φίλους μας μέσα από την καρδιά μας <<καλό καλοκαίρι>>. Μέσω messenger επικοινωνήσαμε με το νηπιαγωγείο Ριζαριού στα Τρίκαλα και χαρήκαμε πολύ!\nΧρησιμοποιώντας τα νέα εργαλεία επικοινωνίας στον υπολογιστή, είμαστε χαρούμενοι που λέμε με τους φίλους μας τα νέα μας\nΕυχηθήκαμε όμως και σε όλους στα ελληνικά και στα αγγλικά, όπως εμείς ξέρουμε και τους εκφράσαμε την επιθυμία μας να ξανασυνεργαστούμε στο μέλλον!\nΥποβλήθηκε στις 14 Ιουνίου 2018 στις 06:15.\tΜπορείς να παρακολουθείς τα σχόλια για το άρθρο χρησιμοποιώντας RSS 2.0.\tΜπορείτε νααφήστε μία απάντησηήTrackback.\n« ΚΑΛΟ ΚΑΛΟΚΑΙΡΙ!\nΚΑΛΟΚΑΙΡΙΝΗ ΓΙΟΡΤΗ 2018 »


Ελλάκτωρ: Υπογραφή σύμβασης για κατασκευή εργοστασίου επεξεργασίας απορριμμάτων στην Αγία Πετρούπολη::.QualityNet Foundation\nΕλλάκτωρ: Υπογραφή σύμβασης για κατασκευή εργοστασίου επεξεργασίας απορριμμάτων στην Αγία Πετρούπολη\nΤην υπογραφή σύμβασης παραχώρησης μεταξύ της Κυβέρνησης της Αγίας Πετρούπολης και της κοινοπραξίας Ακτωρ ΑΤΕ - Ακτωρ Παραχωρήσεις ΑΕ - Ήλεκτωρ ΑΕ για τη Μελέτη, Κατασκευή, Χρηματοδότηση, Λειτουργία και Συντήρηση εργοστασίου επεξεργασίας απορριμμάτων στην περιοχή Yanino της επαρχίας Λένιγκραντ της Αγίας Πετρούπολης ανακοίνωσε η Ελλάκτωρ.\nΤο ύψος της επένδυσης ανέρχεται σε 300 εκατ. ευρώ, ο χρόνος κατασκευής είναι 4 χρόνια, συμπεριλαμβανομένου του απαιτούμενου χρόνου αδειοδότησης και δοκιμαστικής λειτουργίας, και η παραχώρηση θα διαρκέσει 30 χρόνια.\nΤο εργοστάσιο θα επεξεργάζεται 350.000 τόνους σύμμικτων απορριμμάτων ανά έτος και η συνολική του έκταση είναι περίπου 70 στρέμματα. Οι εγκαταστάσεις θα περιλαμβάνουν μονάδα μηχανικής ανακύκλωσης και οπτικών διαχωρισμών των υλικών (πλαστικών ΡΕΤ, ΡΕ, ΡΡ, φίλμ, χαρτιού, γυαλιού, σιδήρου και αλουμινίου) σε ποσοστό που υπερβαίνει το 22% της ποσότητας των απορριμμάτων που τροφοδοτούνται προς επεξεργασία.\nΗ Κυβερνήτης της Αγίας Πετρούπολης, κα Βαλεντίνα Ματβιγιένκο, υπέγραψε τη σύμβαση τονίζοντας ότι «ο ελληνικός όμιλος κέρδισε το σχετικό διαγωνισμό γιατί η πρότασή του είχε σαφή υπεροχή στα θέματα οικολογίας που αποτελούσαν βασική απαίτηση της ρωσικής Κυβέρνησης».\nΟ Διευθύνων Σύμβουλος της Ελλάκτωρ, Λεωνίδας Μπόμπολας, ανέφερε από την πλευρά του ότι «το έργο που αρχίζουμε να υλοποιούμε σήμερα, είναι το πρώτο ΣΔΙΤ στη διαχείριση αποβλήτων στη Ρωσική Ομοσπονδία». «Παρέχουμε στην πόλη μια ολοκληρωμένη state-of-the-art τεχνική λύση που ικανοποιεί τα πιο αυστηρά περιβαλλοντικά κριτήρια. Προσφέρουμε στους πολίτες της Αγίας Πετρούπολης αυξημένα κοινωνικά οφέλη μέσω της βελτιστοποίησης της ανακύκλωσης και της ελαχιστοποίησης των εκπομπών διοξειδίου του άνθρακα. Η σημερινή εκδήλωση σηματοδοτεί την έναρξη μιας ισχυρής, μακροχρόνιας συνεργασίας μεταξύ της κυβέρνησης της Αγίας Πετρούπολης και της εταιρείας μας», πρόσθεσε.


ΕΦΑΡΜΟΓΉ ΓΙΑ ΤΗΝ ΤΟΠΟΘΈΤΗΣΗ ΜΟΥΣΙΚΉΣ ΣΤΟ ΒΊΝΤΕΟ: ΜΆΘΕΤΕ ΠΏΣ ΝΑ ΧΡΗΣΙΜΟΠΟΙΕΊΤΕ ΤΗΝ ΕΙΚΌΝΑ - 2021\nΕφαρμογή μουσικής βίντεο: Μάθετε πώς να χρησιμοποιείτε το InShot\nΟ χρήστης μπορεί να βάλει μουσική σε βίντεο με την εφαρμογή InShot, έναν επεξεργαστή εικόνας με ενδιαφέροντα εργαλεία. Αρχικά αναπτύχθηκε για να δημοσιεύει φωτογραφίες και κλιπ στο Instagram χωρίς περικοπές, η εφαρμογή έχει σήμερα αρκετά χαρακτηριστικά. Μεταξύ αυτών είναι η δυνατότητα ενσωμάτωσης ήχου σε βίντεο, τα οποία μπορούν να μοιραστούν σε διάφορα κοινωνικά δίκτυα όπως το Facebook, το WhatsApp και το YouTube, καθώς και το ίδιο το Instagram.\nΗ εφαρμογή είναι ελεύθερη για λήψη και είναι διαθέσιμη για Android και iPhone (iOS). Η διαδικασία ενσωμάτωσης του αρχείου ήχου σε ένα κλιπ είναι αρκετά παρόμοια και στις δύο πλατφόρμες και έτσι το παρακάτω σεμινάριο - που έγινε στο Android 8 (Oreo) - μπορεί να ακολουθήσει όλοι οι χρήστες.\nΕπεξεργαστής φωτογραφιών για το Instagram: δείτε πέντε δωρεάν επιλογές\nΒήμα 1. Ανοίξτε το InShot. Για να εγγράψετε ένα νέο βίντεο, αγγίξτε το εικονίδιο της κάμερας και επιλέξτε την επιλογή "Εγγραφή βίντεο". Κάντε κανονικά τη λήψη και, όταν τελειώσετε, μεταβείτε στο βήμα 3 από τη δεύτερη εικόνα.\nΕπιλογή για εγγραφή νέου βίντεο από το InShot\nΒήμα 2. Εάν θέλετε να χρησιμοποιήσετε ένα βίντεο από τη συλλογή του τηλεφώνου σας, αγγίξτε το κουμπί "Βίντεο". Στη συνέχεια, δώστε στην εφαρμογή την πρόσβαση στη συλλογή της συσκευής σας.\nΔικαίωμα πρόσβασης στη συλλογή συσκευών στην εφαρμογή InShot\nΒήμα 3. Στο επάνω μέρος της οθόνης, επιλέξτε τον κατάλογο όπου αποθηκεύεται το βίντεο. Αγγίξτε το επιθυμητό αρχείο για να το επιλέξετε. Με το βίντεο που βρίσκεται ήδη στην οθόνη επεξεργασίας, επιλέξτε το εργαλείο "Μουσική".\nΤο βίντεο έχει φορτωθεί στην οθόνη επεξεργασίας InShot\nΒήμα 4. Το InShot διαθέτει μια γκαλερί μουσικής στην καρτέλα "Στιγμιότυπα". Για να τοποθετήσετε ένα κομμάτι που βρίσκεται στο τηλέφωνό σας, μεταβείτε στην καρτέλα "Η μουσική μου", πατήστε το επιθυμητό αρχείο ήχου και πατήστε το κουμπί "Χρήση".\nΕπιλογή αρχείου ήχου που θα χρησιμοποιηθεί μαζί με βίντεο στο InShot\nΒήμα 5. Την πρώτη φορά που θα χρησιμοποιήσετε τη λειτουργία μουσικής στο InShot, η εφαρμογή θα εμφανίσει ένα σύντομο φροντιστήριο που θα σας διδάξει πώς να τσιμπήσετε το εργαλείο. Πατήστε "Ok" για να κλείσετε το μήνυμα και μεταβείτε στον επεξεργαστή μουσικής. Σημειώστε ότι υπάρχουν δύο γραμμές στον επεξεργαστή: το ένα με το βίντεο και το άλλο με τον ήχο, το οποίο θα ευθυγραμμιστεί από προεπιλογή. Πατήστε το κουμπί αναπαραγωγής για να αναπαραγάγετε ταυτόχρονα τα αρχεία\nΠρόγραμμα επεξεργασίας μουσικής InShot\nΒήμα 6. Σύρετε τη μουσική γραμμή προς τα δεξιά, εάν θέλετε να ξεκινήσει ο ήχος μετά το βίντεο. Πατήστε το κουμπί "αναπαραγωγή" για να ελέγξετε το αποτέλεσμα. Επαναλάβετε τη διαδικασία για να σύρετε τη γραμμή και να αναπαραγάγετε το βίντεο μέχρι να αρχίσει ο ήχος την κατάλληλη στιγμή. Όταν η συναρμολόγηση είναι όπως επιθυμείτε, πατήστε το πλήκτρο "έλεγχος".\nΡυθμίστε την αρχή του ήχου βίντεο που έχει επεξεργαστεί στην εφαρμογή InShot\nΒήμα 7. Μπορείτε να συνεχίσετε να επεξεργάζεστε το βίντεό σας εφαρμόζοντας φίλτρα και αυτοκόλλητα ή χρησιμοποιώντας άλλα εργαλεία επεξεργασίας (για το σκοπό αυτό, θα επικεντρωθούμε μόνο στη λειτουργία εισαγωγής μουσικής). Όταν τελειώσετε όλα, πατήστε το πλήκτρο "αποθήκευση". Αφήστε το κουτάκι "Κρατήστε Σχέδιο" και επιλέξτε "Αποθήκευση" μια ακόμη φορά.\nΒίντεο με μουσική που έχει εισαχθεί στην εφαρμογή InShot που αποθηκεύεται\nΒήμα 8. Επιλέξτε την ποιότητα του βίντεό σας. Λάβετε υπόψη ότι όσο υψηλότερη είναι η ανάλυση, τόσο μεγαλύτερο είναι το αρχείο και όσο περισσότερο θα γίνει η εφαρμογή για τη μετατροπή. Περιμένετε έως ότου το InShot παράγει ένα νέο αρχείο με τον συνδυασμένο ήχο και βίντεο.\nΡύθμιση ποιότητας βίντεο για μετατροπή InShot\nΒήμα 9. Το βίντεό σας είναι έτοιμο για κοινή χρήση. Επιλέξτε ένα από τα κοινωνικά δίκτυα που προτείνει η InShot - εκτός από τα Instagram, WhatsApp και facebook, η γραμμή εμφανίζει επίσης Messenger, YouTube, Twitter και email. Αν δεν θέλετε καμία από αυτές τις εφαρμογές, πατήστε "Άλλο" και επιλέξτε την εφαρμογή της επιλογής σας. Συμπληρώστε το μερίδιο σύμφωνα με την επιλεγμένη πλατφόρμα.\nΒίντεο με μουσική που προστέθηκε στην εφαρμογή InShot που μοιράζεται στο Faceboook\nΠώς να τοποθετήσετε ένα τραγούδι στην κατάσταση WhatsApp\nΤι επεξεργαστή εικόνας χρησιμοποιείτε συνήθως; Αφήστε τη γνώμη σας στο φόρουμ


Μετά από σημαντική προσφορά που έκανε η αλυσίδα My Market\nΤα είδη θα διανεμηθούν στους δικαιούχους του Κοινωνικού παντοπωλείου.\nΣτην παράδοση των τροφίμων παραβρέθηκε ο Δήμαρχος Καρδίτσας κ. Βασίλης Τσιάκος, ο πρόεδρος της ΚΕΔΕ και δήμαρχος Τρικκαίων κ. Δημ. Παπαστεργίου, η διευθύντρια εταιρικών σχέσεων των My Market κ. Δήμητρα Δασκαλάκη καθώς και ο περιφερειακός Δ/ντης κ. Κων/νος Σίμος.\nΗ παράδοση των προσφερομένων ειδών έγινε στις αποθήκες του Κοινωνικού Παντοπωλείου Καρδίτσας. «Ευχαριστούμε θερμά την εταιρεία για την προσφορά της. Ιδιαίτερα αυτή τη χρονική στιγμή που λόγω της πανδημίας οι δημότες μας έχουν αυξημένες ανάγκες, όπως όλοι αντιλαμβάνονται μια τόσο σημαντική προσφορά έχει διπλή αξία: Κατ’ αρχάς στηρίζει ευάλωτες πληθυσμιακές ομάδες του Δήμου μας και αυτό είναι το πιο σημαντικό.\nΌμως έχει επίσης αξία γιατί δείχνει το δρόμο της προσφοράς και σε άλλες μεγάλες εταιρίες ώστε να στηρίξουν με τις δράσεις τους ευάλωτους πληθυσμούς της χώρας» δήλωσε ο Δήμαρχος Καρδίτσας κ. Βασίλης Τσιάκος. Από την πλευρά του ο πρόεδρος της ΚΕΔΕ και Δήμαρχος Τρικκαίων κ. Παπαστεργίου αφού ευχαρίστησε την εταιρία και τους ανθρώπους της για τη μεγάλη προσφορά υπογράμμισε και τα εξής: «ζητήσαμε από την εταιρεία να στηρίξει τους πληθυσμούς των Δήμων μας που ανήκουν στις ευπαθείς ομάδες. Η εταιρία ανταποκρίθηκε και από την ενημέρωση που έχω ήδη έχει προσφέρει τρόφιμα και άλλα είδη συνολικής αξίας 150.000 ευρώ. Είναι μια γενναία προσφορά που έρχεται στην κατάλληλη στιγμή καθώς η πανδημία δοκιμάζει τις αντοχές όλων. Είναι βέβαιο ότι με την κοινή προσπάθεια κερδίζουμε τη μάχη και στο επίπεδο διατήρησης της κοινωνικής συνοχής. Ευχαριστούμε θερμά την εταιρία για την προσφορά της». Τα τρόφιμα παρέλαβε για λογαριασμό του Κοινωνικού Παντοπωλείου η αντιδήμαρχος Κοινωνικής Πολιτικής κ. Ουρανία Σούφλα.


Τα μυστικά για μια καλή πέψη - Health path\nΑρχική » Διατροφή » Τα μυστικά για μια καλή πέψη\nΤα μυστικά για μια καλή πέψη2018-11-092018-11-09https://www.healthpath.gr/wp-content/uploads/2017/06/logo-health-path-png-1-e.pngHealth pathhttps://www.healthpath.gr/wp-content/uploads/2018/11/kaliteri-pepsi.jpg200px200px\nΚαλή πέψη σημαίνει για το σώμα μας το να έχει την ικανότητα να ελέγχει τον μεταβολισμό και την χώνεψη της τροφής που προσλαμβάνουμε. Εμείς νομίζαμε μέχρι τώρα ότι αυτό δεν το ελέγχουμε, ότι γίνεται αυτόματα. Κάτι τέτοιο όμως δεν ισχύει. Το κέντρο ελέγχου βρίσκεται στο κεντρικό νευρικό μας σύστημα. Η καλή πέψη λοιπόν, εξαρτάται από το περιβάλλον, τις σκέψεις και την τροφή μας.\nΤο νευρικό μας σύστημα έχει δυο παρακλάδια:\nΤο συμπαθητικό νευρικό σύστημα\nΤο κάθε ένα έχει την δική του δράση και λειτουργία.\nΤο συμπαθητικό νευρικό σύστημα μπαίνει σε λειτουργία όταν αντιλαμβάνεται κάποια απειλή, πραγματική ή θεωρητική. Το να έχουμε αργήσει σε ένα ραντεβού, το να μας κυνηγάνε, το να έχουμε να προλάβουμε κάποια προθεσμία στην δουλειά, θέτει σε λειτουργία το συμπαθητικό νευρικό μας σύστημα και μας βάζει σε μια αγχωτική διαδικασία. Για αυτό τον λόγο αυξάνει την ροή του αίματος και τα επίπεδα της ενέργειάς μας, ώστε να αντιμετωπίσουμε τις πιθανές απειλές ή δυσκολίες.\nΤο σώμα μας είναι προγραμματισμένο να κατευθύνει την ροή του αίματος και την ενέργειά μας ανάλογα με τις ανάγκες μας. Είτε στα χέρια ή τα πόδια μας ή τα εσωτερικά μας όργανα, όπως για παράδειγμα στο στομάχι για την πέψη. Υπάρχει λοιπόν μια ιεραρχία, ανάλογα με τις προτεραιότητες. Η πέψη μας θα μπει σε δεύτερη μοίρα, αν πρέπει να αντιμετωπίσουμε έναν κίνδυνο. Και κίνδυνος για το σώμα μας μπορεί να είναι και το άγχος. Όταν λοιπόν βρισκόμαστε σε κατάσταση στρες, η ικανότητα της πέψης μειώνεται.\nΤο άγχος λοιπόν, έχει την δύναμη να επηρεάσει αρνητικά την πέψη και τον μεταβολισμό μας, αφού αν το συμπαθητικό μας σύστημα δεν ενεργοποιηθεί και το πιο υγιεινό φαγητό να καταναλώσουμε, δεν θα το αφομοιώσουμε πλήρως.\nΕίναι θέμα βιολογίας.\nΓια να προωθήσουμε την καλή πέψη, μπορούμε και πρέπει να ενεργοποιήσουμε το παρασυμπαθητικό νευρικό μας σύστημα.\nΑντί να στρεφόμαστε σε αντιόξινα ή σε βοηθήματα παντός είδους για το πεπτικό μας σύστημα, η λύση είναι απλή. Πρέπει να επιβραδύνουμε τους ρυθμούς μας και να χαλαρώσουμε, για να τεθεί σε λειτουργία το παρασυμπαθητικό νευρικό μας σύστημα. Τότε η καλή πέψη θα έρθει αβίαστα.\nΕίναι αυτό που θα επιβραδύνει τον καρδιακό μας ρυθμό, θα αυξήσει την εντερική μας δραστηριότητα, θα βοηθήσει την κυκλοφορία του αίματος. Το μόνο που πρέπει να κάνουμε εμείς είναι να βρούμε τον τρόπο να το ενεργοποιήσουμε. Για να το καταφέρουμε, ας δούμε 3 τρόπους παρακάτω.\nΕίναι κοινώς αποδεκτό ότι δεν δίνουμε την πρέπουσα σημασία στην αναπνοή μας. Ούτε και στην σχέση που αυτή έχει με την διάθεση και τα συναισθήματά μας. Αν αυτό που ζητάμε είναι να μειώσουμε το άγχος, πρέπει να μάθουμε να τρώμε με ηρεμία. Όχι βιασύνη, όχι στο πόδι. Πρέπει να καθόμαστε στο τραπέζι ήρεμοι, να παίρνουμε ανάσες και να είμαστε παρόντες με μυαλό και με σώμα.\nΟι ρυθμοί της καθημερινότητας μας κάνουν να τρέχουμε με χίλια για να προλάβουμε τις υποχρεώσεις μας. Αυτό όμως δεν μπορεί να συμβαίνει συνεχώς χωρίς αντίκτυπο. Πρέπει κάποιες στιγμές να σταματήσουμε για να χαλαρώσουμε. Η καλύτερη στιγμή είναι στο φαγητό. Έτσι κάνουμε ένα διάλλειμα από το τρέξιμο της μέρας και βοηθάμε τον οργανισμό μας ώστε να έχει καλή πέψη.\nΓια να ενεργοποιήσουμε το παρασυμπαθητικό νευρικό μας σύστημα, μας βοηθάει το να εστιάσουμε στην απόλαυση που παίρνουμε από το φαγητό μας. Να το χαρούμε με όλες μας τις αισθήσεις, την γεύση, την αφή, την οσμή κ.λπ. Μέχρι τώρα δεν έχουμε αναφερθεί καθόλου στο τι τρώμε, αν το προσέξατε! Ναι μεν κι αυτό μετράει, αλλά έχουμε μάθει να σκεφτόμαστε μόνο την τροφή και όχι τα παραπάνω που αναφέραμε. Μήπως λοιπόν πρέπει να σκεφτούμε ότι δεν μετράει μόνο το τι τρώμε, αλλά και το πώς τρώμε;\nΤο νευρικό μας σύστημα είναι ένα μέρος του συνόλου του σώματός μας. Όλα όμως τα συστήματα έχουν μια σύνδεση στο σώμα μας, για να λειτουργεί σωστά. Έτσι και για να πετύχουμε μια καλή πέψη, πρέπει να δούμε το σύνολο και όχι μόνο την τροφή. Η καλή πεπτική υγεία και η θρέψη δεν είναι μόνο στο τι θα φάμε, αλλά και στο πώς θα το φάμε.\nΓιατί ντρεπόμαστε για το σώμα μας;Αδυνάτισμα, Ασκηση και σώμα, Διατροφή\n3 νέα δεδομένα για τις λιγούρεςΑδυνάτισμα, Διατροφή


ID.4 GTX: Το σπορ ηλεκτρικό SUV επιδόσεων της Volkswagen | Sτρίβειν\nPosted on 24 Οκτωβρίου 2021 by Κώστας Μπουλούκης\nΤο ID.4 GTX, το ολοκαίνουργιο σπορ ηλεκτρικό μοντέλο της Volkswagen, ένα all-rounder SUV που συνδυάζει την αειφορία με κορυφαία οδηγική απόλαυση, είναι πλέον διαθέσιμο και στη χώρα μας. Τοποθετημένο στην κορυφή της γκάμας ID., διαθέτοντας καταιγιστικές επιδόσεις, το ID.4 GTX συνεχίζει στην ηλεκτρική εποχή, την ένδοξη παρουσία των GTI, GTD και GTE. Διαθέτει δύο ηλεκτρικούς κινητήρες, έναν σε κάθε άξονα, οι οποίοι συνδυαστικά παρέχουν μέγιστη ισχύ 220 kW (299 PS), προσδίδοντας στο όχημα χαρακτηριστικά ηλεκτρικής τετρακίνησης. Ο σπορ χαρακτήρας επιβεβαιώνεται από την επιτάχυνση 0-100 χλμ./ώρα σε 6,2 δευτερόλεπτα, ενώ η τελική ταχύτητα περιορίζεται ηλεκτρονικά στα 180 χλμ./ώρα. Το μοντέλο είναι άμεσα διαθέσιμο για παραγγελία, επωφελούμενο πλήρως από την επιδότηση του προγράμματος «Κινούμαι Ηλεκτρικά», με την προτεινόμενη τιμή λιανικής να διαμορφώνεται στα 47.500 €.\nΕξωτερική σχεδίαση – Το ID.4 GTX, με μήκος 4,58 μέτρα ξεχωρίζει στον δρόμο με τον αεροδυναμικό του σχεδιασμό, με συντελεστή οπισθέλκουσας μόλις 0,29. Ρέουσες, καθαρές γραμμές, εντυπωσιακά φωτιστικά σώματα, οροφή και ράγες οροφής σε μαύρο χρώμα, εντυπωσιακές ζάντες αλουμινίου 20 ιντσών, χωνευτά χερούλια στις πόρτες, σκαλιστά πίσω φώτα.\nΟι προβολείς IQ.LIGHT LED Matrix, στον βασικό εξοπλισμό, ενώνονται από μία φωτιζόμενη λωρίδα, στην οποία παρεμβάλλεται το λογότυπο της Volkswagen. Κάθε προβολέας αποτελείται από 18 μεμονωμένες λυχνίες LED, έντεκα εκ των οποίων μπορούν να ενεργοποιηθούν και απενεργοποιηθούν ξεχωριστά. Οι γρίλιες εισαγωγής αέρα στο μπροστινό μέρος διαθέτουν μια συστοιχία τριών LED η καθεμία, δημιουργώντας μια αποκλειστική φωτιστική υπογραφή.\nΣτο πίσω μέρος, κυριαρχούν τα καινοτόμα τρισδιάστατα φώτα τεχνολογίας LED. Το καθένα αποτελείται από εννέα ελεύθερα στοιχεία οπτικών ινών, τα οποία δημιουργούν ένα αψιδωτό πίσω φως σε έντονη απόχρωση κόκκινου. Το φως φρένων δημιουργεί ένα σχήμα Χ, μία λωρίδα κόκκινου φωτός ενώνει τα πίσω φωτιστικά σώματα, προσθέτοντας μία φουτουριστική νότα αλλά και χαρακτήρα, σε συνδυασμό με δυναμικά φλας.\nΕσωτερική Σχεδίαση – H εσωτερική σχεδίαση είναι εξίσου μοναδική, καθώς συνδυάζει την εξαιρετική αίσθηση άνεσης με πολλές σπορ λεπτομέρειες. Χάρη στην αρχιτεκτονική της αρθρωτής ηλεκτρικής πλατφόρμας (MEB) της Volkswagen, τα μηχανολογικά στοιχεία καταλαμβάνουν πολύ λίγο χώρο και το μεταξόνιο είναι 2,77 μέτρα. Αυτό δημιουργεί ένα πολύ ευρύχωρο εσωτερικό, αντίστοιχο ενός συμβατικού SUV από την επόμενη κατηγορία οχημάτων. Ο χώρος αποσκευών του ID.4 GTX έχει όγκο 543 λίτρων, ο οποίος αυξάνεται στα 1.575 λίτρα όταν τα πίσω καθίσματα διπλώνονται προς τα εμπρός (φορτωμένα στο ύψος της οροφής). Με τον ηλεκτρικά αναδιπλούμενο κοτσαδόρο, το μοντέλο μπορεί να ρυμουλκήσει ρυμουλκούμενα βάρους έως 1.400 κιλά (με φρένα, σε κλίση 8%).\nΤο concept λειτουργίας στο ID.4 GTX είναι τόσο λιτό όσο και διαισθητικό. Ο χώρος του ταμπλό έχει σχεδιαστεί χωρίς φυσικά κουμπιά και διακόπτες. Με το πολυλειτουργικό τιμόνι, ο οδηγός μπορεί να ελέγξει μια συμπαγή οθόνη 5,3 ιντσών που δείχνει τις πιο σημαντικές πληροφορίες. Ένας μεγάλος διακόπτης στη δεξιά πλευρά χρησιμοποιείται για την επιλογή των προφίλ οδήγησης. Στο μέσο του ταμπλό φιλοξενείται η οθόνη αφής για το σύστημα πλοήγησης, τις λειτουργίες τηλεφώνου, τα πολυμέσα, τα συστήματα υποβοήθησης και τις ρυθμίσεις του οχήματος. Διαθέτει διαγώνια οθόνη 10 ιντσών ως στάνταρ, ενώ η έκδοση στο πακέτο Infotainment Plus έχει μέγεθος 12 ίντσες. Η στάνταρ φυσική λειτουργία φωνητικού ελέγχου “Hello ID”, η οποία επεξεργάζεται μεγάλο αριθμό καθημερινών φράσεων, αποτελεί το δεύτερο επίπεδο λειτουργίας. Χάρη στη σύνδεσή του στο Διαδίκτυο, μπορεί να αξιοποιήσει τις γνώσεις που συγκεντρώνονται στο Cloud.\nΚαινοτόμες τεχνολογίες συμπληρώνουν τo λειτουργικό concept: Το στάνταρ ID.Light λειτουργεί ως στενή λωρίδα LED κάτω από το παρμπρίζ. Παρέχει διαισθητική βοήθεια για τον οδηγό σε διάφορες καταστάσεις – όπως στη λειτουργία του συστήματος πλοήγησης ή σε συμβουλές από τη λειτουργία Eco Assistance – δημιουργώντας εύκολα κατανοητά φωτιστικά εφέ.\nΤο πακέτο Infotainment Plus περιλαμβάνει την head-up οθόνη επαυξημένης πραγματικότητας, η οποία συγχωνεύει τις οθόνες της σε πραγματικό περιβάλλον 3D, με τις εντολές να «αιωρούνται» περίπου δέκα μέτρα μπροστά από το όχημα, στο οπτικό πεδίο του οδηγού. Με την οθόνη της επαυξημένης πραγματικότητας, η Volkswagen γίνεται ο πρώτος κατασκευαστής στον κόσμο που μεταφέρει αυτό το κομμάτι υψηλής τεχνολογίας στην κατηγορία των ηλεκτρικών SUV.\nΤο εσωτερικό του οχήματος παρουσιάζεται σε ένα νέο συνδυασμό χρωμάτων, με κυρίαρχο χρώμα το μαύρο. Το επάνω τμήμα του ταμπλό και τα ένθετα από δερματίνη στις πόρτες έρχονται σε X-Blue, μια σκούρα μπλε απόχρωση που αντιπροσωπεύει την αειφορία. Κόκκινες ραφές με αντίθεση – ένα κλασικό σύμβολο για σπορ χαρακτήρα και δύναμη – προσθέτουν χρώμα στα καθίσματα. Το τιμόνι, η κολόνα τιμονιού, το περίβλημα οθόνης και τα ένθετα πορτών είναι σε κομψό μαύρο. Το λογότυπο GTX εμφανίζεται στο τιμόνι, τα διακοσμητικά φύλλα των μαρσπιέ και – σε διάτρητη μορφή – στο πάνω μέρος των μπροστινών καθισμάτων. Τα πεντάλ από ανοξείδωτο ατσάλι διαθέτουν σχεδιασμό Play & Pause, σήμα κατατεθέν της οικογένειας ID..\nΟ βασικός εξοπλισμός στο ID.4 GTX περιλαμβάνει ατμοσφαιρικό φωτισμό με 30 χρώματα, θερμαινόμενο δερμάτινο τιμόνι και αναδιπλούμενα χωριστά υποβραχιόνια στα εμπρός καθίσματα. Τα καθίσματα συνδυάζουν ταπετσαρία υφάσματος – μη ζωικής προέλευσης – με κόκκινες ραφές και ένθετα δερματίνης στα γεμίσματα των μαξιλαριών βάσης και στο πάνω μέρος της πλάτης.\nΣτον βασικό εξοπλισμό ανήκει το πακέτο Infotainment, το οποίο περιλαμβάνει το σύστημα πλοήγησης Discover Pro. Η ενσωματωμένη λειτουργία Online υπολογισμού διαδρομής προτείνει στάσεις φόρτισης, ώστε ο οδηγός να φτάσει σε έναν προορισμό το συντομότερο δυνατό. Η λειτουργία App-Connect (επίσης στάνταρ) επιτρέπει τη ροή πολυμέσων μέσω smartphone, το οποίο μπορεί να ενσωματωθεί στο φυσικό του περιβάλλον χρησιμοποιώντας ασύρματα τα Android Auto και Apple Car Play, ενώ διατίθεται και επαγωγική φόρτιση κινητού τηλεφώνου.\nΚινητήριο σύστημα – H συνδυαστική ισχύς των 220 kW (299 PS) του ID.4 GTX παρέχεται από τους δύο ηλεκτροκινητήρες του, ένας στον μπροστινό και ένας στον πίσω άξονα. Ο πίσω κινητήρας, σύγχρονος μόνιμου μαγνήτη (PSM) και βάρους 90 κιλών, παράγει 150 kW (204 PS) και ροπή 310 Nm. Ο μπροστινός ασύγχρονος κινητήρας βάρους 60 κιλών, παράγει 80 kW (109 PS) και 162 Nm. Η επιτάχυνση 0-100 χλμ./ώρα των 6,2 δευτερολέπτων είναι ένα δέκατο του δευτερολέπτου πιο γρήγορη από αυτή του Golf GTI. Οι δυο κινητήρες συνεργάζονται, δημιουργώντας ένα πλήρως ευέλικτο σύστημα ηλεκτρικής τετρακίνησης, που λειτουργεί χωρίς συμπλέκτες και άξονα μετάδοσης, κάτι που το καθιστά εξαιρετικά γρήγορο και πολύ αποδοτικό.\nΓια τον συντονισμό και την παρακολούθηση των πολύπλοκων αλληλεπιδράσεων μεταξύ των διαφόρων επιμέρους συστημάτων του κινητήριου συστήματος του ID.4 GTX, η Volkswagen έχει αναπτύξει το Vehicle Dynamics Manager (VDM), έναν ηλεκτρονικό «διαχειριστή» που παρακολουθεί κάθε κίνηση του ID.4 GTX, είτε το αυτοκίνητο επιταχύνει, φρενάρει ή στρίβει και συνεργάζεται στενά με το ηλεκτρονικό σύστημα ελέγχου σταθερότητας ESC και τα συστήματα ελέγχου τετρακίνησης. Αυτή η στενή αλληλεπίδραση διασφαλίζει ότι η δυναμική οδήγηση, η πρόσφυση και η σταθερότητα βρίσκονται σε κορυφαίο επίπεδο ανά πάσα στιγμή. Το ηλεκτρονικό μπλοκέ διαφορικό XDS +, το οποίο συνδέεται επίσης με το VDM, βελτιστοποιεί τον χειρισμό όταν το όχημα στρίβει με ταχύτητα, φρενάροντας τους υπό μικρότερο φορτίο τροχούς στο εσωτερικό της στροφής, με το αυτοκίνητο να διαγράφει πάντα την ιδανική τροχιά.\nΣτο ID.4 GTX υπάρχει η δυνατότητα επιλογής ανάμεσα σε 5 προφίλ οδήγησης: Eco, Comfort, Sport, Individual και Traction, που παραμετροποιούν το προοδευτικό τιμόνι, τους ηλεκτροκινητήρες και το προσαρμοστικό πλαίσιο ελέγχου DCC (διαθέσιμο στο προαιρετικό πακέτο Sports Plus). Η λειτουργία Eco έχει σχεδιαστεί για αποδοτική οδήγηση, ενώ η λειτουργία Comfort εξασφαλίζει υψηλή άνεση. Η λειτουργία Individual προσφέρει τη δυνατότητα ενδιάμεσων ρυθμίσεων μεταξύ Comfort και Sport ή ρύθμιση σε ακόμα πιο ακραίες τιμές. Το προφίλ οδήγησης Traction προσφέρει εξαιρετική πρόσφυση και σταθερότητα οδήγησης, ακόμα και σε ανώμαλο ή ολισθηρό έδαφος, παρέχοντας μόνιμη τετρακίνηση με ταχύτητες έως περίπου 20 χλμ./ώρα.\nΩς στάνταρ, η ρύθμιση του ID.4 GTX είναι ήδη πιο σπορ από τα μοντέλα ID.4 με κίνηση στους πίσω τροχούς. Με το προαιρετικό πακέτο Sports, ο πελάτης αποκτά σπορ εξοπλισμό με αμάξωμα χαμηλωμένο κατά 15 χιλ. και προοδευτικό τιμόνι. Η αναλογία τιμονιού γίνεται πιο άμεση όσο περισσότερο περιστρέφεται το τιμόνι και κυμαίνεται από 15,9:1 έως 14,5:1. Το πακέτο Sports Plus έρχεται επιπλέον με το προσαρμοστικό πλαίσιο ελέγχου DCC. Αυτό διαχειρίζεται τα χαρακτηριστικά των αμορτισέρ σε κάθε τροχό ξεχωριστά, με τη σκληρότητά τους να προσαρμόζεται έως και 200 φορές το δευτερόλεπτο για ευέλικτο και ακριβή χειρισμό, προσαρμόζοντάς τα μεταξύ μαλακών και σκληρών ρυθμίσεων.\nΟ χειρισμός γίνεται ακόμα πιο δυναμικός εάν ο οδηγός πατήσει το κουμπί ESC στη μεγάλη οθόνη αφής, μια λειτουργία που είναι διαθέσιμη μόνο στο κορυφαίο GTX. Αυτό αλλάζει τη λειτουργία Electronic Stability Control (ESC) σε Sport και περιορίζει στο ελάχιστο την παρέμβαση των συστημάτων ελέγχου. Επιτρέπεται μια συγκεκριμένη γωνία πλευρικής ολίσθησης, για παράδειγμα, αυξάνοντας έτσι την ευελιξία της δυναμικής συμπεριφοράς του αυτοκινήτου στις στροφές. Με άλλα λόγια, η τάση για υπερστροφή δεν καταστέλλεται αμέσως από παρεμβάσεις ελέγχου από το σύστημα ESC. Φυσικά, το ESC εξακολουθεί να διασφαλίζει τη σταθερότητα οδήγησης εντός των ορίων του συστήματος.\nΤα συστήματα υποβοήθησης για το ID.4 GTX ομαδοποιούνται με τον όρο IQ.Drive. Το στάνταρ σύστημα ελέγχου απόστασης Park Distance διαθέτει ενσωματωμένο σύστημα ελιγμών αυτόματης πέδησης. Άλλα στάνταρ χαρακτηριστικά περιλαμβάνουν το σύστημα διατήρησης λωρίδας Lane Assist, καθώς και το αυτόνομο φρενάρισμα έκτακτης ανάγκης, συμπεριλαμβανομένου φρεναρίσματος του οχήματος κατά τη επικίνδυνη διασταύρωση πορείας με αντίθετα ερχόμενο. Επιπρόσθετα στον βασικό εξοπλισμό, συναντάμε το εξελιγμένο Predictive Adaptive Cruise Control, με λειτουργία stop & go, το οποίο ρυθμίζει την απόσταση από το προπορευόμενο όχημα και αναλύει επίσης οδικές πινακίδες και δεδομένα πλοήγησης. Ένα άλλο στάνταρ σύστημα είναι το Car2X, το οποίο επιτρέπει στο αυτοκίνητο να ανταλλάσσει πληροφορίες σχετικά με τοπικούς κινδύνους με άλλα οχήματα και την υποδομή κυκλοφορίας – μέσω του ασύρματου προτύπου WLANp.\nΤο πακέτο Assist περιέχει σύστημα κάμερας οπισθοπορείας, αντικλεπτικό συναγερμό και σύστημα κλειδώματος και εκκίνησης χωρίς κλειδί. Το προληπτικό σύστημα προστασίας επιβατών κλείνει τα παράθυρα και τεντώνει τις ζώνες ασφαλείας αμέσως πριν από επικείμενη σύγκρουση. Το πακέτο Assist Plus περιλαμβάνει επιπρόσθετα του πακέτου Assist, το Travel Assist που εκτελεί την πλειοψηφία των επιταχύνσεων και των πεδήσεων και χρησιμοποιεί ήπια παρέμβαση στο τιμόνι για να βοηθήσει το όχημα να παραμείνει στο μέσο της λωρίδας. Το Side Assist μπορεί να βοηθήσει στην παρακολούθηση της κυκλοφορίας πίσω και δίπλα στο ID.4 GTX. Το Emergency Assist μπορεί να σταματήσει το όχημα εάν ο οδηγός για κάποιο λόγο δεν είναι πλέον σε θέση να το κάνει. Επίσης οι κάμερες στο σύστημα προβολής περιοχής, δείχνουν την περιοχή γύρω από το όχημα από την πανοραμική θέα και έτσι διευκολύνουν τους ελιγμούς.\nΜπαταρία, Αυτονομία & Φόρτιση – Το ID.4 είναι ένα σπορ all-rounder εύκολο στην οδήγηση. Η μπαταρία ιόντων λιθίου 77 kWh και 486 κιλών, που βρίσκεται ανάμεσα στους άξονες κάτω από την καμπίνα επιβατών, κρατάει χαμηλά το κέντρο βάρους και εξασφαλίζει ίση κατανομή των φορτίων στους άξονες. Και τα δύο χαρακτηριστικά ευνοούν την άνετη και ευέλικτη οδήγηση, με την αυτονομία έως και 481 χλμ. (κατά WLTP).\nΤο περίβλημα της υδρόψυκτης μπαταρίας είναι κατασκευασμένο από προφίλ αλουμινίου και περιέχει δώδεκα modules, καθένα από τα οποία ενσωματώνει 24 στοιχεία με εύκαμπτα εξωτερικά κελύφη. Κανάλια νερού στη βάση της φροντίζουν για την ψύξη της, προστατεύοντάς την από την υπερθέρμανση που δημιουργείται σε συνθήκες ταχείας φόρτισης, καθώς και από τη συχνότητα των υψηλών επιταχύνσεων, εξασφαλίζοντας μεγάλη διάρκεια ζωής. Η Volkswagen εγγυάται ότι η μπαταρία θα έχει τουλάχιστον το 70% της αρχικής της χωρητικότητας μετά από οκτώ χρόνια ή 160.000 χιλιόμετρα.\nΗ ανάκτηση ενέργειας στο ID.4 GTX από την πέδηση, είναι ένας σημαντικός παράγοντας για αποτελεσματική οδήγηση. Ο οδηγός χρησιμοποιεί τον επιλογέα ταχυτήτων για να αποφασίσει εάν το ηλεκτρικό SUV θα πρέπει να ρολάρει ελεύθερα ή να ανακτά ενέργεια μόλις σηκώσει το πόδι του από το γκάζι. Εάν η θέση του επιλογέα ταχυτήτων D (Drive) είναι ενεργοποιημένη, η κίνηση αλλάζει σε λειτουργία ελεύθερου τροχασμού στις περισσότερες περιπτώσεις και οι δύο ηλεκτρικοί κινητήρες κίνησης λειτουργούν ελεύθερα.\nΕάν ο οδηγός προτιμά την ανάκτηση ενέργειας φρένων, το ID.4 GTX προσφέρει διάφορες επιλογές. Στη θέση Β (Φρένο) του επιλογέα ταχύτητας, ο ηλεκτροκινητήρας ανακτά ενέργεια πάντα σε λειτουργία overrun. Το όριο είναι ρυθμός επιβράδυνσης 0,15 g. Εάν ο οδηγός το επιθυμεί, το σύστημα Eco Assistance μπορεί να διαχειριστεί τις διαδικασίες ακινητοποίησης και ανάκτησης μόλις το όχημα πλησιάσει μια περιοχή με μειωμένο όριο ταχύτητας. Μεταξύ άλλων, χρησιμοποιεί πλοήγηση και τοπογραφικά δεδομένα για την έξυπνη και αποτελεσματική λειτουργία του.\nΗ ανάκτηση ενέργειας είναι ιδιαίτερα υψηλή κατά την ηλεκτρική πέδηση, η οποία πραγματοποιείται κυρίως μέσω του PSM στο πίσω μέρος. Αυτό καλύπτει πάνω από το 90% των επιβραδύνσεων στην καθημερινή οδήγηση. Το όριο είναι κοντά στα 0,3 g, το οποίο αντιστοιχεί σε ισχύ ανάκτησης άνω των 100 kW. Το σερβοηλεκτρικό φρένο ενεργοποιεί επιπλέον τα υδραυλικά φρένα στους τροχούς μόνο πάνω από αυτήν την τιμή. Αυτή η μετάβαση είναι πρακτικά απαρατήρητη για τον οδηγό και η ανάκτηση παραμένει ενεργή σχεδόν μέχρι το όχημα να ακινητοποιηθεί.\nΗ φόρτιση μπορεί να γίνει με μονοφασικό ή τριφασικό εναλλασσόμενο (AC) ή συνεχές (DC) ρεύμα. Χρησιμοποιώντας το στάνταρ καλώδιο Mode 3, το ID.4 GTX φορτίζει με εναλλασσόμενο ρεύμα (AC) με έξοδο έως 11 kW. Σε έναν σταθμό γρήγορης φόρτισης DC, όπως εκείνοι που προσφέρει η IONITY, μπορεί να φορτιστεί, έτοιμο για τα επόμενα 300 χλμ. (σύμφωνα με το WLTP), σε περίπου 30 λεπτά – με ισχύ φόρτισης έως 125 kW. Η Volkswagen επενδύει σε μεγάλο βαθμό στο δίκτυο γρήγορης φόρτισης της Ευρώπης και με τους συνεργάτες της δημιουργούν ένα δίκτυο 18.000 σημείων φόρτισης, έως το 2025.\nΟι ιδιοκτήτες ID.4 GTX μπορούν να φορτίσουν τα οχήματά τους στο σπίτι ή το γραφείο, με πολύ βολικό τρόπο, με το ID. Charger, ένα wallbox που διατίθεται σε τρεις εκδόσεις, καθεμία από τις οποίες μπορεί να επιτύχει ισχύ φόρτισης έως 11 kW.\nΤιμολογιακή πολιτική – To ID.4 GTX, πλούσια εξοπλισμένο, είναι άμεσα διαθέσιμο στην Ελλάδα. Το μοντέλο επωφελείται με τη μέγιστη επιδότηση από το πρόγραμμα «Κινούμαι Ηλεκτρικά». Ως εκ τούτου, από 53.500 €, η προτεινόμενη λιανική τιμή του ID.4 GTX με την επιδότηση διαμορφώνεται στα 47.500 €.


by Jimmy Taylor 18 Ιουλίου, 2021, 7:00 μμ 62 Views\nδιακόσμηση με ζεστό ροζ χρώμα,ιδέες διακόσμησης με ζεστό ροζ χρώμα,διακόσμηση σπιτιού,ιδέες διακόσμησης σπιτιού\nΤο ζεστό ροζ θεωρείται κοριτσίστικο χρώμα και δεν εμφανίζεται συχνά στη διακόσμηση του σπιτιού καθώς είναι αρκετά τολμηρό. Αλλά αν θέλετε να κάνετε το σπίτι σας ασυνήθιστο, τολμηρό και εντυπωσιακό, αυτό το χρώμα είναι ότι χρειάζεστε! Το ζεστό ροζ μπορεί να φέρει μια απροσδόκητη και τολμηρή πινελιά σε οποιοδήποτε χώρο, από μια κουζίνα έως ένα υπνοδωμάτιο. 35 Ιδέες Διακόσμησης Σπιτιού με Χρώμα Τερακότα\nΤι στυλ συνδυάζεται με το ζεστό ροζ χρώμα; Κυριολεκτικά οποιοδήποτε! Vintage και μοντέρνο, σύγχρονο και σκανδιναβικό, μινιμαλιστικό και ρουστίκ, όλα αυτά θα φαίνονται πιο τολμηρά και συνεκτικά με ζεστές ροζ πινελιές. Ο χώρος σας μπορεί να είναι ουδέτερος με ένα ή περισσότερα ζεστά ροζ χρώματα, μπορεί να είναι σκούρο με ένα μόνο ζεστό ροζ για να το ζωντανέψει ή μπορεί να είναι πολύχρωμο και ζωντανό και το ζεστό ροζ θα είναι μόνο ένα εκ των χρησιμοποιούμενων χρωμάτων.\nΤο ζεστό ροζ μπορεί να προστεθεί με πολλούς διαφορετικούς τρόπους: μπορείτε να φτιάξετε έναν τοίχο έμφασης ή ακόμα και μια οροφή με έμφαση. Μπορείτε να τοποθετήσετε έπιπλα (σκαμπό, καναπέ, τραπέζι, κομμό, σαλόνι, μερικές καρέκλες , ό, τι σας αρέσει) σε ζεστό ροζ χρώμα. Επιλέξτε αξεσουάρ και υφάσματα διαφόρων ειδών σε ζεστό ροζ χρώμα που είναι ο ποιος εύκολος και οικονομικός τρόπος. Εάν δεν θέλετε πολυχρωμία, επιλέξτε μια έως τρεις αποχρώσεις του ζεστού ροζ. Τα πολύχρωμα δωμάτια μπορούν να συνδυαστούν με το ζεστό ροζ και μπορείτε επίσης να προσθέσετε μερικές πινελιές σε ροζ νέον.\nΔείτε επίσης ΔΙΑΚΟΣΜΗΣΗ: 20 Μοντέρνες Παλέτες Χρωμάτων για το Σπίτι\nδιακόσμηση με ζεστό ροζ χρώμαδιακόσμηση σπιτιούιδέες διακόσμησης με ζεστό ροζ χρώμαιδέες διακόσμησης σπιτιού\nPrevious article Φτιάξτε Εύκολα Μοναδικά DIY Μπλουζάκια\nNext article Αυτό Είναι το Ακριβές Ποσό Χρημάτων που Πρέπει να Έχετε Πάντα στην Άκρη!


ΣΥΡΙΖΑ: Ο ίδιος που είχε δηλώσει ότι το οχτάωρο είναι παρωχημένο… | ΤΟ ΠΑΡΟΝ\nΣΥΡΙΖΑ: Ο ίδιος που είχε δηλώσει ότι το οχτάωρο είναι παρωχημένο…\n… ο ίδιος σήμερα προσπάθησε να καλλιεργήσει ένα δήθεν φιλεργατικό πρόσωπο.\nΣτην αντεπίθεση πέρασε ο ΣΥΡΙΖΑ αναφορικά με τις χθεσινές δεσμεύσεις του προέδρου της Νέας Δημοκρατίας Κυριάκου Μητσοτάκη.\n«Ο ίδιος άνθρωπος που έχει δηλώσει ότι τα εργασιακά δικαιώματα είναι μια αριστερή ιδεοληψία κι ότι το οχτάωρο είναι παρωχημένο, σήμερα προσπάθησε να καλλιεργήσει ένα δήθεν φιλεργατικό πρόσωπο.\nΕξήγγειλε, μεταξύ άλλων την κατάργηση του υποκατώτατου μισθού, την οποία είχε ανακοινώσει πριν λίγες μέρες ο ίδιος ο πρωθυπουργός, αποδεικνύοντας ότι τρέχει ασθμαίνοντας πίσω από την πραγματικότητα που τον έχει ξεπεράσει. Ο πρόεδρος του κόμματος κατά τη διακυβέρνηση του οποίου η ανεργία των νέων είχε φτάσει μέχρι το αστρονομικό ποσοστό του 60% έχει το θράσος, μάλιστα, να υπόσχεται 600.000 νέες θέσεις εργασίας. Ακραία νεοφιλελεύθερος και ακραία υποκριτής, θλιβερός ψεύτης.\nΥποψιαζόμαστε ότι μέχρι το Φθινόπωρο του 2019, όπου θα γίνουν οι εκλογές, ο κ. Μητσοτάκης θα αρχίσει να κατεβαίνει και σε πορείες εργαζομένων. Εκεί θα έχει και την ευκαιρία να διαφημίσει το έργο του ως Υπουργός των χιλιάδων απολύσεων.»


Το Ποτιστήρι ©: Ξόδεψε 12.000 ευρώ σε επεμβάσεις για να γίνει Barbie !!!\nΞόδεψε 12.000 ευρώ σε επεμβάσεις για να γίνει Barbie !!!\nΤι μπορεί να πάθει ο άνθρωπος στα καλά καθούμενα…\nΝομίζει ότι είναι η Barbie! Έχουμε ακούσει μικρά παιδάκια να θέλουν να μοιάσουν με την Barbie, αλλά μια....\n24χρονη κοπέλα; Η Σαρλότ Χοτμαν έχει ξοδέψει μέχρι στιγμής 10.000 λίρες για να υποβληθεί σε εγχειρήσεις που θα την κάνουν να μοιάζει με την αγαπημένη κούκλα των μικρών κοριτσιών. Έχει βάλει κολλαγόνο στα χείλια της, έχει αλλάξει την μύτη της και έχει φτιάξει τα μαλλιά της, ώστε να είναι ακριβώς όπως η κούκλα.\n«Ήταν πραγματικά επίπονο. Το πρόσωπο μου έκαιγε μετά την εγχείρηση και χρειάστηκαν εβδομάδες για να ξεπρηστώ, αλλά άξιζε τον κόπο», λέει και προσθέτει: «Κάποιοι άνθρωποι πιστεύουν ότι είναι περίεργο, αλλά εγώ το βρίσκω τέλειο».\nΗ Σάρλοτ κάνει συλλογή από Barbie από την ηλικία των τριών ετών και έχει «μία για κάθε περίπτωση». Τις έχει όλες στο δωμάτιο της και έχει δώσει χιλιάδες ευρώ για να τις διατηρεί «φρέσκιες»!\nΌπως παραδέχεται η 24χρονη το γεγονός της έχει δημιουργήσει προβλήματα στις ερωτικές της σχέσεις, αφού οι σύντροφοι της δεν μπορούν να ανεχτούν κάτι τέτοιο και την χωρίζουν.\n«Δεν με νοιάζει όμως. Όταν θα έρθει ο κατάλληλος άνδρας θα αγαπήσει και εμένα και τις Barbies μου».


Το πρώτο Πάρκο για Σκύλους άνοιξε τις πόρτες του στον Δήμο Ηρακλείου Αττικής - ΔΗΜΟΣ ΗΡΑΚΛΕΙΟΥ ΑΤΤΙΚΗΣ\nΙουν 8, 2018 | από Δημος Ηρακλειου 12446 3\nΤο πρώτο Πάρκο αποκλειστικά για σκύλους στον Δήμο Ηρακλείου Αττικής είναι γεγονός! Στην διασταύρωση της Αττικής οδού με την οδό Πευκών, στο πάρκο της οδού Κλεισθένους, ο Δήμος διαμόρφωσε έναν ειδικό χώρο για τους τετράποδους φίλους και τους ιδιοκτήτες τους, προκειμένου να μπορούν να παίζουν ελεύθερα και να ασκούνται στις κατασκευές που τοποθετήθηκαν μέσα στο πάρκο. Ο χώρος θα είναι διαθέσιμος καθημερινά από τις 9.00 το πρωί έως τις 14.00 το μεσημέρι και από τις 18.00 το απόγευμα έως τις 21.00 το βράδυ.\nΗ είσοδος επιτρέπεται σε σκύλους άνω των 4 μηνών συνοδεία και ευθύνη ενήλικων ιδιοκτητών.\nΝα υπάρχει σήμανση και το βιβλιάριο υγείας το ζώου.\nΤα ζωάκια είναι δεμένα πριν την είσοδο και μετά την έξοδο από το πάρκο.\nΜαζεύουμε πάντα τις ακαθαρσίες που τυχόν να αφήσει ο σκύλος στον χώρο του πάρκου (και γενικότερα σε όλους τους χώρους φυσικά).\n«Ο Δήμος Ηρακλείου Αττικής έχει αποδείξει το ενδιαφέρον του για τα ζωάκια της πόλης όντας από τους πρώτους και λίγους στο λεκανοπέδιο που εφαρμόζουν ολοκληρωμένο σύστημα για την φροντίδα των αδέσποτων. Εξίσου η μέριμνά μας και για τα δεσποζόμενα σκυλιά, στην κατεύθυνση της οποίας δίνουμε στην διάθεση των Ηρακλειωτών το πρώτο πάρκο για τους τετράποδους φίλους μας. Ας εφαρμόσουμε τους κανόνες χρήσης για να είναι αυτός ο χώρος μόνο τόπος χαράς και διασκέδασης για τους σκύλους μας. Με αλληλοσεβασμό και κατανόηση μπορούμε να συνυπάρξουμε όλοι αρμονικά», σχολιάζει ο αντιδήμαρχος Αστικής Ανάπτυξης, Νίκος Σπυρόπουλος.